Március 16-án jó hangulatú összejövetel keretében Kemény János nyitotta meg a magyar karikatúra meg-, illetve kialakulásának 170 éves évfordulója alkalmából rendezett kiállítást. Dluhopolszky László régi ismerősünk, úgy gondoltuk, hogy ezt az alkalmat kizárólag az ő műveinek bemutatásával tesszük emlékezetessé. A megnyitót a Black Cat Band - Zsuzsa és Zoltán tették hangulatossá. A hideg miatt a zongorista egy kicsit szenvedett, de becsülettel kitartott. Az alábbi videón meghallgathatunk néhány számot és a számok között "Dluhó" pár visszaemlékezését a régi időkből.

Kemény János váltig firtatta a művészt arról, hogy milyen iskolákat végzett, hogy is alakult a karrierje. Gyakran elgondolkozunk a míves iskolázottság, és a mindenkori helytállás alkalmazkodás dilemmáján. Dluhó talán az utóbbira jó példa olyan ember, aki mindig ott, állt helyt ahol kellett, azt képviselte, amit a lelkiismerete diktált. A beszélgetést itt tekinthetitek meg:

&nbsp;