Tavaly szeptemberben nagyban ment a homlokzat felújítása, ezért nem vettünk részt a Kulturális Örökségi Napokon. Az idei eseményre - miután nem csak a <a href="https://photos.app.goo.gl/vFeiy6k8knpi8RQw9" target="_blank" rel="noopener">földszinti homlokzat</a>, hanem a <a href="https://photos.app.goo.gl/u9Dz77YfTVEjh2qM8" target="_blank" rel="noopener">tető teljes felújítása</a> is megtörtént, nagyon lelkesen megnyitottuk a házat, és a programban ennek a két fontos eseménynek a bemutatását hirdettük meg, természetesen az épület bemutatása mellett.

Meglepett, hogy szinte senkit nem érdekelt ez a fontos téma, a megjelentek szinte kivétel nélkül a kulturális értékek után érdeklődtek.

Kürti Attilával közösen menedzseltük a vendégeket mindkét napon. 10 órától két óránként tartottunk vezetést úgy, hogy csekélységem az épületet és a patika dolgait ismertette, Kürti Attila vitte a vendégeket a pincébe a műemlék kemencéhez és nem utolsó sorban zsíroskenyérrel és fűszeres borral látta el őket, amit igencsak értékeltek.

Minden KÖN alkalmával van néhány olyan vendég, akitől tanulni lehet, aki új perspektívát ad a munkálkodásunknak, olyan idegenvezetők, akikkel megállapodunk, hogy beiktatják a Ráth-házat a városnéző programjukba, végül és nem utolsó sorban igen érdekes emberek, akikkel nagy élmény találkozni, beszélgetni.

Végül egy-két "paparazzi" kép, melyet valamelyik lakó készített az eseményről és osztott meg velünk.

[gallery size="medium" ids="4694,4683,4684,4685,4686,4687,4688,4689,4690,4691,4692,4693" orderby="rand"]

Régóta tervezem, hogy készítek egy filmet a házról, de soha nem jött össze, mert képtelen vagyok a levegőbe beszélni. Érdekes kísérletet tettünk Kürti Attilával. Mindketten "bemikrofonoztuk" magunkat, és felvettük többször a teljes vezetés anyagát azzal az elgondolással, hogy egybe szerkesztve a filmet külön készítjük el hozzá. Ha sikerül, itt lehet majd látni, hallani.

&nbsp;