<p style="text-align: justify;">A 2017-es Belvárosi Művészeti Fesztivál alkalmából rendezett kortárs festők műveit bemutató kiállítás helyszínén, az AOK-ban vendégünk volt Móray Gábor filmrendező, akivel Mikus Vilmos, a <a href="https://www.facebook.com/groups/pesti.szabad.szalon/" target="_blank" rel="noopener">Pesti Szabad Szalon</a> vezetője beszélgetett.</p>
<p style="text-align: justify;">Természetesen szóba került Móray Gábor és Dési András György „Az éjszakám a nappalod” című filmje, mely a rendező szerint rémálmok sorozata a családalapításról, kapcsolatokról. A rémálomból, ha az ébredéskor szerencsésen kijövünk, rendeződik a lelkünk, ha nem, marad a pánikroham. A főhős végül kikecmereg.</p>
<p style="text-align: justify;">Sajnos a szimbólumok, utalások nem mentek át a marketingen, így a reméltnél alacsonyabb lett a nézőszám, komoly sikereket ért viszont el fesztiválokon és ott, ahol hajlamosak a nézők gondolkozni, hogy értelmezzék a képeket, mert azok nem véletlenül, ötletszerűen vannak, ahogy vannak, hanem aprólékos beállításokkal, a művészi szándék szerint.</p>
<p style="text-align: justify;">Képdömping van, általános elsekélyesedésnek vagyunk a tanúi. Sem a kép, és különösen a szöveg nem kapja meg a szükséges figyelmet és tiszteletet. Ha értem jó, ha nem, lépünk tovább, gondolkozni már nem vagyunk hajlandók.</p>
<p style="text-align: justify;">Móray Gábor jelezte, hogy a klubunkban szívesen levetíti a filmet, hogy közösen beszélgessünk róla, mint ahogy azt a korábbi filmklubokon tettük. Reméljük, hogy erre hamarosan sor kerül, addig is figyelmetekbe ajánljuk a beszélgetésen rögzített videót.</p>
Néhány kép:

[gallery size="medium" ids="2295,2296,2297,2298,2299,2300,2303,2304,2305" orderby="rand"]