Örömmel tájékoztatlak Benneteket, hogy idén is meglátogat bennünket dr. Louis Komzsik, és a tavalyi megállapodásunknak megfelelően egy rövid előadás keretében ismét elvezet bennünket a matematika, a műszaki tudományok világába.

Azt gondolom, idén már nem kell félnem belinkelni az előadás anyagát, benne a Lánczos formula iterációs megoldását tartalmazó (egyeseket elborzasztó) eljárás formuláival, mert tudjuk, hogy Lajos nem csak a Rolls-Royce repülőmotor gyár mérnökeinek a nyelvén képes kommunikálni, hanem a hétköznapi érdeklődőknek is érthetően be tudja mutatni a matematikai, a mérnöki tudományok eredményeit, kiegészítve saját tapasztalataival, és tudománytörténeti érdekességekkel.

Idén olyan amerikai-magyar matematikusokról lesz - érintőlegesen szó - mint <a href="https://hu.wikipedia.org/wiki/P%C3%B3lya_Gy%C3%B6rgy" target="_blank" rel="noopener">Pólya György</a>, <a href="https://hu.wikipedia.org/wiki/Szeg%C5%91_G%C3%A1bor" target="_blank" rel="noopener">Szegő Gábor</a>, <a href="https://hu.wikipedia.org/wiki/Neumann_J%C3%A1nos" target="_blank" rel="noopener">Neumann János</a>, <a href="https://hu.wikipedia.org/wiki/Erd%C5%91s_P%C3%A1l" target="_blank" rel="noopener">Erdős Pál</a>. A fő téma azonban Lánczos Kornél lesz, akinek az eredményei alapvetően befolyásolták Lajos munkásságát, szakmai karrierjét.

Szeretettel várunk minden érdeklődőt, a Budapest V. kerület Belváros-Lipótváros Önkormányzata által is támogatott rendezvényünkön.