Egy rövid, férfias túrát szervezünk az Alacsony Tátrába, melynek azonban van néhány opciója. Szeretnénk ha minél kevésbé lenne anyagilag megterhelő, ezért egy nap alatt lezavarjuk a dolgot (a régi, egynapos síelésekhez hasonlóan).

A tervezett program:
<ul>
 	<li>Találkozó 5:30-kor a Műcsarnok mögötti parkolóban, indulás 6:00 órakor.</li>
 	<li>Szeretnék ha nem csak a természet szépségeivel találkoznánk, ezért meglátogatjuk ... óra ... kilométeres utazás után Pónikon a gyönyörű gótikus templomot. Reméljük, hogy sikerül bejutnunk.</li>
 	<li>A következő állomás már a túra indulópontja, Kosodrevina, ahol a parkolóban hagyjuk az autókat. Itt két módszer között lehet választani ahhoz, hogy feljussunk a csúcsra:
<ul>
 	<li>Becsületesen felmászunk, ami 500 méter emelkedést jelent, a táv nem nagy, talán 5 km.</li>
 	<li>Akik nem szeretnének egy jót mászni, azok felmehetnek a felvonóval, melynek elég borsos az ára: retúr a felnőtteknek 19, szenior 15 EUR. (Ha csak felfelé megyünk, mindössze 3-mal kevesebb!)</li>
</ul>
</li>
 	<li>Miután összevártuk egymást, felmegyünk a csúcsra és azonnal elindulunk a gerincen a Gyömbér-csúcs felé. Ez egy nagyon szép, nem nehéz séta. A csúcsra nem kötelező felmenni, meglátjuk, hogy állunk az idővel és az erőnléttel.</li>
 	<li>Ezt követően már inkább lefelé megyünk.
<ul>
 	<li>Ha valaki retúr jegyet vett, természetesen visszasétálhat a felvonóhoz, és lemehet vele Kosodrevidára. (Fontos, hogy elérje az utolsó járatot, különben kutyagolhat lefelé!)</li>
 	<li>Akik lesétálnak, célba veszik a ... méterrel alattunk levő Stefanika menedékházat, és egy kis pihenő után szinte vízszintes úton visszamegyünk az autókhoz a parkolóba.</li>
</ul>
</li>
</ul>
Hát ennyi lenne...

Néhány fontos, szokásos információ:

Mindenki a saját felelősségére jön, javasolt pár forintért biztosítást kötni.

A kirándulás költsége, mely megoszlik az egy autóban utazók között:

Üzemanyag költség 600 km-re.

Parkolási díj.

Magyarországi autópálya matrica (akinek nincs)

Felvonó - aki igényt tart rá (lásd fent)

&nbsp;

&nbsp;