A pandémia meghiúsította dr. Komzsik Lajos idei európai utazását, így elmaradt a  forgásról szóló "Égi kerekek örökké forognak - Eratosthenestől a GPS működéséig" című előadása és az azt követő beszélgetés.

Remélt vendégünk azok közé tartozik, akik képesek emberközelbe hozni a meglehetősen bonyolult, az átlagember számára szinte ismeretlen, vagy komoly matematikai alapokat feltételező módszereket, melyek gyakorlati alkalmazásaival viszont nap mint nap találkozunk.

Mind a <a href="https://oroszlanklub.com/eloadas/komzsik-lajos-latogatasarol/" target="_blank" rel="noopener">2018-as</a>, mint a <a href="https://oroszlanklub.com/eloadas/lanczos-kornel-elete-es-munkassaga-2/" target="_blank" rel="noopener">2019-es</a> előadáson szó esett arról, hogy a professzor úr, illetve - barátságunkra való tekintettel és így egymás között - Lajos, nem csak rotordinamikával, a végeselemes módszer és a variációszámítás mérnöki alkalmazásaival kapcsolatos, világszerte használt szakkönyvek szerzője,
<table>
<tbody>
<tr>
<td><a href="https://www.amazon.com/gp/product/B007IVDR2C/ref=dbs_a_def_rwt_hsch_vapi_taft_p1_i2" target="_blank" rel="noopener"><img class="alignleft wp-image-3662 size-medium" src="https://oroszlanklub.com/wp-content/uploads/2020/08/rotordin-198x300.jpg" alt="" width="198" height="300" /></a></td>
<td><a href="https://www.amazon.com/gp/product/1439802947/ref=dbs_a_def_rwt_hsch_vapi_taft_p1_i1" target="_blank" rel="noopener"><img class="alignleft wp-image-3663 size-medium" src="https://oroszlanklub.com/wp-content/uploads/2020/08/veges-201x300.jpg" alt="" width="201" height="300" /></a></td>
<td><a href="https://www.amazon.com/gp/product/1482253593/ref=dbs_a_def_rwt_hsch_vapi_taft_p1_i3" target="_blank" rel="noopener"><img class="alignleft wp-image-3664 size-medium" src="https://oroszlanklub.com/wp-content/uploads/2020/08/vari-211x300.jpg" alt="" width="211" height="300" /></a></td>
</tr>
</tbody>
</table>
hanem számos tudománytörténeti könyvet is írt.

2020-ban az a megtiszteltetés ért bennünket, hogy az elmaradt találkozás helyett felajánlotta két magyarul is megjelent könyvének digitális változatát, korlátlan használatra a klubunknak.

<a href="http://varosvedo.hu/AOKE/Harom_a_vilag_Komzsik_Lajos.pdf"><img class="alignleft wp-image-3667 size-medium" src="https://oroszlanklub.com/wp-content/uploads/2020/08/harom_1-179x300.jpg" alt="" width="179" height="300" /></a>Ez a könyv a hármas számról szól. Talán nem tűnik olyan izgalmasnak, de ha elgondolkoztok azon, hogy 166 oldalon és 15 fejezeten keresztül taglalja Lajos a kapcsolódó történeti, régészeti, filozófiai, matematikai... érdekességeket a <a href="https://af.wikipedia.org/wiki/Triliton" target="_blank" rel="noopener">trilitonoktól</a> az ókori geometrián, a görög építészeten keresztül a bennünket körülvevő számtalan trichotómiáig (például A.O.K.), az remélem figyelemfelkeltő.

Emlékeztek, hogy az "Agymenőkben" <a href="https://hu.wikipedia.org/wiki/Sheldon_Cooper" target="_blank" rel="noopener">Sheldon Cooper</a> folyton a húrelmélettel volt elfoglalva. Tudtátok, hogy ez egy valódi részecskefizikai modell? Na, én nem, de ebből a könyvből ez is kiderül. Katt a képre, letöltitek a pdf-et, és már rá is kereshettek a "húrelmélet" kifejezésre, hogy megtudjátok, mi köze van a hármas számhoz. Na meg azt is, hogy ügyesen találták ki az "Agymenőket". (Azért (is) szeretem a digitális könyveket, mert keresni lehet bennük.)

<img class="alignleft size-medium wp-image-3419" src="https://oroszlanklub.com/wp-content/uploads/2020/03/IMG_20200327_0001-179x300.jpg" alt="" width="179" height="300" />És még nincs vége. Kaptunk még egy nagyszerű könyvet, mely a fejlődést forradalmasító forgómozgásról szól. Lajos alapos ember, a  szintén 15 fejezet hatalmas ívet ír le, az emberiség hajnalától a centrifugális és a Coriolis-erő, az Eötvös-hatás és az Euler-erő, valamint a gravitáció földi jelenségeinek vizsgálatán át világegyetem hiper-univerzumban feltételezett mozgásáig. Mindenkit megnyugtatok, a számtalan tudománytörténeti érdekességet bemutató kötet, élvezetes, olvasmányos stílusban íródott!

És persze sok olyan érdekességet is olvashatunk, hogy az űrhajókat kelet felé lövik fel az amerikaiak Floridából, az európaiak Francia Guyanából. Vajon miért? Na és azt tudjátok, hogy a híres Foucault-inga mennyi idő alatt fordul körbe Budapesten? 24 óra alatt? Nem nyert!

Egy kicsit furcsa világban élünk. Elképesztő mennyiségű információ özönlik felénk, csak kapkodjuk a fejünket, és egyre elkeserítőbb, hogy ezek egyre nagyobb része butaság, még rosszabb esetben félrevezető információ. Meg kell becsülnünk azokat, akik józan tárgyilagossággal tárják elénk a gondolataikat, pontosan jelezve a lehetséges korlátokat, elemezve a korábbi feltételezéseket, megtalált megoldásokat és azt, hogy hol tartunk, merre halad a tudomány, milyen hipotéziseket állítottak fel, hol lehetnek a határaink, hol kezdődik a filozófia, a hit...

Nagyon köszönjük Komzsik Lajosnak a két könyvet, a figyelmességét, az akarást, hogy könyveivel okosabbá, azzal talán tisztességesebbé tegye világunkat.

<hr />

Minden kötelezettség nélkül ide írom az A.O.K. bankszámla számát, ha valaki Lajos szándékától vezérelve szeretne hozzájárulni működési költségeinkhez:

OTP Bank 11705008-21215656
IBAN: HU39117050082121565600000000
Az OTP Bank SWIFT kódja: OTPVHUHB
Honos fiók: 1051 Budapest, Nádor utca 16.

&nbsp;