<p style="text-align: justify;">Egy kicsi, baráti segítségre, közös munkálkodásra invitállak Benneteket / invitáljuk Önöket a szeptember 15-16-án megrendezésre kerülő <a href="http://www.oroksegnapok.hu/index.php?oldal=kereses&amp;leiras=papn%F6velde&amp;hol=budapest&amp;x=0&amp;y=0" target="_blank">Kulturális Örökségi Napok</a> alkalmából.</p>
<p style="text-align: justify;">A tavalyi sikeres akcióhoz hasonlóan, idén is megnyitjuk a házat, érdekes programokkal várjuk az érdeklődőket, erről hamarosan egy másik cikkben olvashattok. A felmerült új lehetőségek miatt sajnos az élő zenét mellőznünk kell (de Szilágyi Feriéket remélem nem).</p>
<p style="text-align: justify;">Szeretnénk, ha a vendégeink látnák, hogy komolyan törődünk ezzel a szép épülettel, és be szeretnénk mutatni azt is, hogy némi összefogással, közös hittel szép dolgokat lehet alkotni. Talán az is fontos lehet, hogy ennek a körnek nem feltétlenül kell a házon belül maradni, még szebb, ha a közös akarás határait tovább tudjuk tágítani mondjuk a barátaink, vagy az itt lakó albérlők, a néha éjjel kettőig ordibáló külföldi diákok felé...</p>
<p style="text-align: justify;">Tehát a lényeg az, hogy csütörtökön és pénteken (szeptember 13., 14.) délután 16 órától várjuk a lakókat, a klub és a ház barátait egy kis közös munkára. A jó hangulatról egy kis süteménnyel és Kürti Attila tulajdonostársunk jóvoltából egy kis borral fogunk gondoskodni. Az elvégzendők a következők lennének:</p>
<p style="text-align: justify;">Pince:</p>

<ul style="text-align: justify;">
	<li>A lomokat a bejárat és a klub, illetve a kemence között el kell tüntetni. Teljes takarítás, a pókhálók leszedése az érintett területeken.</li>
	<li>A kemencén található fagerendát ki kell szerelni.</li>
	<li>Zsemléket "szerelünk" a plafonra, az árvizet és a pékműhelyt bemutató képeket teszünk a kemence mellé.</li>
	<li>A klubban található képek tartóit meleg vizes ecettel le kell mosni, hogy ne penészesedjenek.</li>
	<li>Ki kell találni, hogy a borkóstolás és a pékbemutató hogy legyen.</li>
	<li>Valami irányító táblát (klub, kemence) összehozunk, hogy merre menjenek az érdeklődők.</li>
</ul>
<p style="text-align: justify;">Ház:</p>

<ul style="text-align: justify;">
	<li>Kijavítjuk a kapu mellett az egyik kapcsolószekrény eltört fedelét.</li>
	<li>Takács úr udvari ablakait le kell mosni, ha addig erre nem kerül sor.</li>
	<li>Csütörtökön este a KÖN zászlót ki kell tenni.</li>
	<li>A postaládákkal kellene valamit kezdeni mert nagyon gány állapotban vannak. Nem ártana vigyázni rájuk, <a href="http://www.euro-tresor.hu/termekek/euro_tresor_leon" target="_blank">4,680.- forintba kerül</a> egy darab cseréje.</li>
	<li>Az összes üres virágtartót, kacatot ami a házban van össze kell gyűjteni, és a pincében elraktározni, ha valaki rinyál érte, meglegyenek. Teljes takarítás lesz, amelybe a háztakarítók is "beszállnak".</li>
	<li>A földszinti WC takarítása.</li>
	<li>A korlátokat, fabábokat letisztítjuk.</li>
	<li>Jó lenne virágokat szerezni a házba legalább erre a két napra. (Akkor az üres virágtartókat nem kellene összeszedni...)</li>
	<li>Letisztíttatni a hirdetőtáblát, kinyomtatni a házirendet, külön lapot kitenni (több nyelven) a csendháborítók megfékezésére.</li>
	<li>A durvább nyomokat (bringa, rugdosás, ...) ha lehet eltüntetni a falakról.</li>
	<li>Leszereltetjük (szakemberrel) a felesleges TV kábeleket mind az udvari, mind az utcai homlokzatokról.</li>
	<li>Eltüntetjük a baromi nagy követ a kapualjból, levisszük a többi közé a pincébe.</li>
	<li>Felújítjuk a kapucsengő feliratait. Kérem azokat, akiknek módosítani kell a feliratot, írják meg az attila.jeney@gmail.com címre, hogy az adott számú csengőhöz milyen nevet tüntessünk fel. A jelenlegi lista innen tölthető le: <a href="http://con-spirito.hu/pap2_nevsor.xls">http://con-spirito.hu/pap2_nevsor.xls</a></li>
	<li>Nagy örömmel veszünk minden jó ötletet, amivel szebbé barátságosabbá tudjuk tenni az épületet.</li>
</ul>
<p style="text-align: justify;">Árkád:</p>
<p style="text-align: justify;">Az árkád alatt egy kiállítást szerettünk volna szervezni, amelyen a környék művészei mutatták volna be a portékáikat, de ez "nem jött össze", talán jövőre kerülhet sor a festésre, a világítás rendbehozatalára, stb.</p>

<ul>
	<li>Az árkádot csak ki kell takarítani.</li>
	<li>A "Sercli" itt bagózó alkalmazottai által a pince szellőzőnyílásaiba dugdosott csikkeket el kell távolítani. (A lebaltázásukon már túl vagyunk, később meglátjuk, hogy használt-e.)</li>
</ul>
<p style="text-align: justify;">Egyelőre ennyire gondoltunk. Ha valakinek van még ötlete, az kérjük, hogy hozzászólásában, vagy egyéb módon juttassa el hozzánk!</p>
<p style="text-align: justify;">J.A.</p>