<div style="text-align: justify;">Szerencsésen megtettük a tervezett túra egy részét, eljutottunk a <a href="https://hu.wikipedia.org/wiki/T%C3%A9ry_mened%C3%A9kh%C3%A1z" target="_blank">Téry-házhoz</a>. Nem tudom, hogy a kedvcsinálóhoz mellékelt útprofil hogy jött ki, nekünk legalább 9 km volt feljutni, ám a továbbhaladástól eltekintettünk. Félő volt, hogy annyira fáradt lesz a társaság, hogy másnap nem tudjuk vállalni a Szlovák paradicsomot. Nem volt eseménytelen a dolog, mert az egyik társunk hamar feladta, visszafordult, sőt el is veszett. Csendesen drukkoltunk, hogy estére előkerüljön. Előkerült.</div>
<div style="text-align: justify;"></div>
<div style="text-align: justify;">
Rejdován Katka jóvoltából pár euróért kaptunk egy egész szállodát. (Ahol réges-régen a síelésekkor laktunk.)</div>
<div style="text-align: justify;"></div>
<div style="text-align: justify;"><img class="alignright size-medium wp-image-1927" src="http://oroszlanklub.com/wp-content/uploads/2016/08/jani-200x300.jpg" alt="jani" width="200" height="300" />

Másnapra kiegészült a társaság néhány debreceni kollégával, BKT vezetésével. Igyekeztünk Janit lebeszélni arról, hogy velünk tartson mondván ha a Magas-Tátra gondot okozott, a magas létrák, trepnik sem lesznek neki barátságosabbak. Jani vállalta az utat (nem fog egész nap ránk várva unatkozni). Mi belementünk, amin most egy kicsit el lehet töprengeni. Hol van a bátorság, az akarat, a meggondolatlanság, a felelőtlenség gyakran összemosódó határa?</div>
<div style="text-align: justify;"></div>
<div style="text-align: justify;">
Minden kirándulásban, túrában van valami emlékezetes, furcsa módon mindenek előtt a nehézségek, netán a kudarcok. Ezt a napot rendesen végigdrukkoltuk, mert egy erősen látássérült, egy napos hegyi tapasztalattal rendelkező emberre volt velünk, akire vigyázni kell, de mindenütt nem lehet. Gondolni sem merek arra, mi lett volna ha baleset történik. Jó viszont gondolni arra, hogy néhány ember ha összefog, mit képes kihozni valakiből. Türelmesen megvárni, vinni a göncét, elviselni amikor elveszíti a türelmét, ha beleesni készül a vak sötétben a Hernádba, visszarántani.</div>
<div style="text-align: justify;"></div>
<div style="text-align: justify;">
Ennek a kirándulásnak a hőse Jani volt, illetve azok, akik ha kellett, mellette voltak...</div>
<div style="text-align: justify;"></div>
<div style="text-align: justify;"> <img class="aligncenter wp-image-1936" src="http://oroszlanklub.com/wp-content/uploads/2016/08/a_tarsasag_680.jpg" alt="a_tarsasag_680" width="650" height="433" /></div>
<div style="text-align: justify;"></div>
<div style="text-align: justify;">
(Levike meg egyenként agyon lesz csapva, ha legközelebb a szíve ismét 3x akkora lesz mint az esze, és hasonló meggondolatlanságot tervez. Persze, ki tudja? A Jó Isten talán úgy gondolkozott, hogy ha a Levi ennyire örömet akar szerezni valakinek, és ennyire ész nélkül, hát akkor odaküld egy angyalkához hasonló valakit, aki elviszi a balhét. Ki tudja?)</div>
<div style="text-align: justify;"></div>
<div style="text-align: justify;">
Egyébként a kirándulás képeit  (az én változatomban) <a href="http://con-spirito.hu/2016_09_10_tatra/index.htm" target="_blank">ide kattintva tekinthetitek meg</a>.</div>
<div style="text-align: justify;"></div>

<hr />

<div style="text-align: justify;"></div>
<div style="text-align: justify;">Kétnapos kirándulást tervezünk a Magas-Tátrába és a Szlovák Paradicsomba.</div>
<div style="text-align: justify;"></div>
<div style="text-align: justify;">A tervezett program:</div>
<div style="text-align: justify;">
<ul>
	<li>Indulás 2016.09.10. 5:00-kor Budapestről a Műjégpálya előtti parkolóból.</li>
	<li>Érkezés Ótátrafüredre 9-10 óra körül 270 km. autózás után.</li>
	<li>Ami ez után következik, arról képet kaphattok <a href="http://szepkilatas.blog.hu/2012/04/25/felelem_es_reszketes_a_voros_torony_hagon" target="_blank" data-saferedirecturl="https://www.google.com/url?hl=hu&amp;q=http://szepkilatas.blog.hu/2012/04/25/felelem_es_reszketes_a_voros_torony_hagon&amp;source=gmail&amp;ust=1471811507765000&amp;usg=AFQjCNFZAhrLzX_ydoxs6ADgGXmsMgC4kg">ebben a cikkben</a>. A különbség csak annyi, hogy egy nap alatt tudjuk le az egész utat. <a href="https://www.google.hu/maps/place/Prie%C4%8Dne+Sedlo/@49.1889877,20.1852512,3a,75y,310.43h,93.95t/data=!3m8!1e1!3m6!1s-T7hfI_aSiv4%2FVe1GG1lt50I%2FAAAAAAABWT8%2FLl8yIhwsNiYicgeVAC60gSwGQH0KJ1giQCLIB!2e4!3e11!6s%2F%2Flh3.googleusercontent.com%2F-T7hfI_aSiv4%2FVe1GG1lt50I%2FAAAAAAABWT8%2FLl8yIhwsNiYicgeVAC60gSwGQH0KJ1giQCLIB%2Fw203-h101-n-k-no%2F!7i6656!8i3328!4m5!3m4!1s0x473e21a8b614e7bf:0x999872a57001a713!8m2!3d49.1883693!4d20.1853207!6m1!1e1" target="_blank" data-saferedirecturl="https://www.google.com/url?hl=hu&amp;q=https://www.google.hu/maps/place/Prie%25C4%258Dne%2BSedlo/@49.1889877,20.1852512,3a,75y,310.43h,93.95t/data%3D!3m8!1e1!3m6!1s-T7hfI_aSiv4%252FVe1GG1lt50I%252FAAAAAAABWT8%252FLl8yIhwsNiYicgeVAC60gSwGQH0KJ1giQCLIB!2e4!3e11!6s%252F%252Flh3.googleusercontent.com%252F-T7hfI_aSiv4%252FVe1GG1lt50I%252FAAAAAAABWT8%252FLl8yIhwsNiYicgeVAC60gSwGQH0KJ1giQCLIB%252Fw203-h101-n-k-no%252F!7i6656!8i3328!4m5!3m4!1s0x473e21a8b614e7bf:0x999872a57001a713!8m2!3d49.1883693!4d20.1853207!6m1!1e1&amp;source=gmail&amp;ust=1471811507765000&amp;usg=AFQjCNFZRBwgaDKKE3_6eB2bPtMhG-MOjQ">Ez a legjobb része</a>. A táv kb. 15-16 km, az emelkedő 1,200 m:</li>
</ul>
<img class="aligncenter wp-image-1914 size-full" src="http://oroszlanklub.com/wp-content/uploads/2016/08/track.png" alt="track" width="671" height="221" />
<ul>
	<li>Este lemegyünk Rejdovára (Sajóréde) (70 km), ahol a szállás lesz.</li>
	<li>Másnap reggel Hrabušicére (Káposztafalvára) autózunk (60 km), és megmásszuk levezetésképpen a <a href="http://tatra-tura.lapunk.hu/?modul=galeria&amp;a=26309" target="_blank" data-saferedirecturl="https://www.google.com/url?hl=hu&amp;q=http://tatra-tura.lapunk.hu/?modul%3Dgaleria%26a%3D26309&amp;source=gmail&amp;ust=1471811507765000&amp;usg=AFQjCNFTBl6GAqL0XDoTNdSHkoSC440dxA">Hernád-áttörés létráit és trepnijeit</a>.</li>
	<li>Este indulunk haza Budapestre, ez további 256 km.</li>
</ul>
</div>
<div style="text-align: justify;">Költségek:</div>
<div style="text-align: justify;">
<ul>
	<li>Benzin, kb. 700 km útra (eltévedésekkel együtt)</li>
	<li>Parkolási díj Ótátrafüreden</li>
	<li>Szállás Rejdován, 7 EUR/fő</li>
	<li>Autópálya díj Magyarországon akinek nincs matricája. (Szlovákiában Rimaszombat, Tiszolc felé megyünk, arra nem fizetős az út.)</li>
</ul>
</div>
<div style="text-align: justify;">Felszerelés:</div>
<div style="text-align: justify;">
<ul>
	<li><b>Túracipő</b></li>
	<li><b>Esőkabát</b></li>
	<li><b>Vastag pulóver</b></li>
	<li>Némi kaja a nyavalyásabbaknak</li>
	<li>Kirándulóbot (esetleg síbot)</li>
</ul>
</div>
<div style="text-align: justify;">Most ennyi jut az eszembe.</div>
<div style="text-align: justify;"></div>
<div style="text-align: justify;">Nagyon fontos, hogy akit érdekel, <span style="color: #ff0000;"><strong>augusztus 24-ig</strong></span> jelezze, hogy a szállást Rejdován le tudjam foglalni. (Jeney Attila, +36/30/9-642-179, attila.jeney@gmail.com.) Aki autót tud hozni, szintén jelezze, hogy mindenkinek legyen helye.</div>
<div style="text-align: justify;"></div>
<div style="text-align: justify;">Ha vannak még érdeklődők, nyugodtan szóljatok nekik, a szállás a szűk keresztmeszet. Ha nincs, legfeljebb még 10-én hazajövünk. (Már volt ilyen:-)</div>
<div><img class="alignleft size-full wp-image-1915" src="http://oroszlanklub.com/wp-content/uploads/2016/08/utiterv.png" alt="utiterv" width="565" height="579" /></div>
<div></div>
<div></div>
<div></div>