<p style="text-align: justify;">Szeptember 17-én és 18-án a korábbi évekhez hasonlóan megnyitjuk a házat a KÖN alkalmából, ám az idén az Ars Sacra fesztiválra is neveztünk egy kis ikon kiállítással, melyet a Papnövelde u.2-ben rendezünk a pinceklubban.</p>
<p style="text-align: justify;">A kiállítás megnyitójára már szeptember 16-án, pénteken 18 órakor sor kerül egy kis ünnepség keretében. Dr. Magyar István atya, a Petőfi téri Nagyboldogasszony templom parókusa, Mire tanítanak az ikonok? címmel tart egy kis előadást, majd ortodox egyházi kórus műveket és szakrális versek hallhatunk kortárs költőnők előadásában.</p>
<p style="text-align: justify;">A szombaton és vasárnap párhuzamosan zajló KÖN rendezvény a korábbihoz nagyjából hasonló lesz. Beszélni fogunk az épületről, a patikáról, a pincében található műemlék kemencéről.</p>
<p style="text-align: justify;">Reményünk szerint a két esemény nem fogja zavarni egymást, hanem inkább kiegészíti.</p>
<p style="text-align: justify;">Mindenkit szeretettel várunk - és ez is már hagyomány - némi forralt borral az egyébként jó hideg pincében.</p>