Azt hiszem, hogy a barátunk. Egy olyan barátunk, akitől rengeteget lehetett tanulni. Olyan barátunk, aki miatt rengeteg bosszúságunk volt. Olyan barátunk, akinek egy csomó másik barátunkat köszönhetjük. Olyan barátunk, aki bármikor hülyét csinált belőlünk, mégsem lehetett rá pár napnál tovább haragudni. Olyan barátunk, akivel a jegyző előtt marakodtunk, de a jegyző sem tudta komolyan venni ezt a marakodást...

Miskát Pásztor képviselő mutatta be, mint egy híre galériást, aki segít nekünk az össze-vissza pusztuló árkád talpra állításában. Nagyon klasszul indult a dolog. Misi nem volt egy gatyázós fajta. Percek alatt beszervezte a haverjait, lámpákat hozott, melyeket villámgyorsan felszereltünk, és lássatok csodát, a valaha volt leggusztustalanabb árkád <a href="http://con-spirito.hu/p2/2014_04_06_P2_arkad_festes/index.htm">a régi fényében pompázott</a>.

A Google streetview ma is <a href="https://www.google.hu/maps/@47.490833,19.0564727,3a,75y,321.62h,85.91t/data=!3m6!1e1!3m4!1sEEjeBqBGvu_QpqMXMT5oHw!2e0!7i13312!8i6656?hl=hu">Miska galériáját mutatja</a>, remélem, hogy soká jön a guglis autó az utcaképet frissíteni...