Kassai Állami Színház "Milada Horáková" című produkcióját Budapesten, a Nemzeti Színház Gobbi Hilda Termében mutatták be 2023. március 21-én, mint a Jelenlét Nemzetiségi Színházi Fesztivál fesztiválnyitó darabját.
<blockquote>Arról, hogy MIRŐL szól az előadás, a YT-on írtunk, lásd az alábbi videót. Itt a MIKÉNTRŐL lesz szó...</blockquote>
Az előadás vizuális megjelenése dinamikus és expresszív, ahol a mozgás, a fények és a színek, hangok (zörejek) együttese rendkívül erőteljes narratívát hozott létre. A jelmez és díszlettervezők intenzíven használják a színeket, hatalmas drapériákat melyek kifejezik, rendkívül hangsúlyossá teszik az egész előadást végigkísérő szenvedélyt, a konfliktusokat, illetve a nemzeti identitást szimbolizálják. A piros szín, a náci és a kommunista szimbólumok kapcsán, a politikai feszültséget és a történelmi kontextust érzékelteti, a többször megjelenő fehér, a ruhátlanság a tisztaság és az ártatlanság metaforája lehet.

A különleges világítás, a fények és árnyékok használata hangsúlyozza, erősíti a drámai hatást. A színpadi környezet, a rácsok, és a belőlük konstruált kerítések, a drapériák széleskörű felhasználása a fogság és elnyomás motívumait erősítik, míg a színészek és táncosok mozgása az érzelmeket hangsúlyozza ki és teszi a történetet drámaivá.

A rendező választása, hogy táncszínházi eszközökkel dolgozza fel Horáková történetét, újszerű megközelítést ad a témának, amely a központba helyezi az emberi test kifejező erejét. A kiírt szöveg technikai okok miatt lemaradt a felvételünkről ami talán nem nagy katasztrófa, miután az előadás messze nem csupán szövegek és dialógusok, hanem mozgások és testbeszéd által is közvetíti a történetet, ahol minden mozdulat jelentéssel bír.

Ondrej Šoth rendezése egyike azon színházi produkcióknak, amelyek mélyrehatóan foglalkoznak az emberi érzelmek, a történelmi események és a politikai üzenetek komplex ábrázolásával, azok összefüggéseivel, miközben az érzelmek és az események súlyát a tánc és a vizuális szimbolizmus erejével közvetíti.

Az előadás (teljes) felvétele az alábbi videón látható:

***

Néhány kép az előadásról (illetve a megelőző próbáról):

[gallery size="medium" ids="4831,4832,4833,4834,4835,4838,4839,4840,4841,4843,4844,4845,4846,4847,4849,4850,4851,4852" orderby="rand"]