<p style="text-align: justify;">Ez úton tájékoztatlak Benneteket, hogy augusztus 19-20-án kirándulni megyünk a Tátrába. A <a href="http://oroszlanklub.com/kirandulas/kirandulas-magas-tatra-szlovak-paradicsom/" target="_blank" rel="noopener">tavalyi túra</a> tapasztalatai felhasználva, némi módosításokat eszközölünk:</p>

<ul style="text-align: justify;">
 	<li>Először is emlékeztetünk arra, hogy az út fárasztó, adott esetben veszélyes is lehet, kérjük, hogy gondoljátok meg, tudjátok-e vállalni, mindenki (különösen a Levike) fontolja meg, kit hív el.</li>
 	<li>Idén a Szlovák Paradicsommal kezdünk, ami egyrészt bemelegítésként fog szolgálni, másrészt a szokásos rejdovai szállás miatt azt reméljük, hogy a magashegyi túrára legkésőbb 8 órakor, másnap el tudunk indulni.</li>
 	<li>A Tátrában olyan utat választottunk, melynek egy része nem túl fárasztó, a végén civilizált körülmények között meg lehet várni azokat, akik egy kicsit többet vállalnak, megmásszák a 2,200-as Fehértavi-csúcsot.<a href="http://oroszlanklub.com/wp-content/uploads/2018/08/2018-08-04_214050.jpg"><img class="alignright size-medium wp-image-2739" src="http://oroszlanklub.com/wp-content/uploads/2018/08/2018-08-04_214050-300x167.jpg" alt="" width="300" height="167" /></a></li>
</ul>
<p style="text-align: justify;"><strong>A tervezett program:</strong></p>

<ul style="text-align: justify;">
 	<li>Indulás 2018.08.19-én 5:00-kor Budapestről a Műjégpálya előtti parkolóból.</li>
 	<li>Érkezés Hrabušicére (Káposztafalvára) 9:30 óra körül 260 km autózás után, ahol nagy létrázást és trepnizést rendezünk a Hernád-áttörés környezetében. Aki szeretné tudni mire számíthat, <a href="https://www.google.hu/search?q=szlov%C3%A1k+paradicsom&amp;tbm=isch&amp;source=lnt&amp;tbs=isz:l&amp;sa=X&amp;ved=0ahUKEwi2wdbo4szcAhVDsKQKHTbiCvoQpwUIHg&amp;biw=1920&amp;bih=947&amp;dpr=1" target="_blank" rel="noopener">kattintson ide</a> néhány fotóért! Az útról annyit jó tudni, hogy egyirányú, visszafordulni nem szokás a sok-sok kiránduló miatt!</li>
 	<li>Este lemegyünk Rejdovára (Sajóréde) (60 km), ahol a szállás lesz. Aki jön, jelezze Levinek (+36/20/975-68-73), hogy hány helyre tart igényt, nehogy az erdőben kelljen aludnia!</li>
 	<li><a href="http://oroszlanklub.com/wp-content/uploads/2018/08/2018-08-04_213622.jpg"><img class="size-medium wp-image-2738 alignright" src="http://oroszlanklub.com/wp-content/uploads/2018/08/2018-08-04_213622-300x197.jpg" alt="" width="300" height="197" /></a>Másnap reggel 8-kor indulunk a Magas-Tátrába a Fehérvíz-parkolóba (76 km autóút, kb. 1.5 óra). Innen egy kellemes sétával (7.5 km, kb. 700 m emelkedő az erdőben) elérjük a Zöldtavi menedékházat. Akik szeretik a szép tájat, szeretnek jókat kajálni, sörözni, azok itt letáborozhatnak, és megvárják, amíg a többiek megmásszák a Fehértavi-csúcsot (Jahňací štít). Ez egy kellemes kaptató, a végén láncokkal megerősítve, hogy még mulatságosabb legyen. (Kb. 3 km, további 600 m emelkedő.) Az egyszerűség kedvéért ugyanezen az úton jövünk vissza a menedékházhoz, majd le a parkolóba. Némi lábazás után bepattanunk az autókba és hazaporoszkálunk. 280 km., kb. 4 és fél óra autózás.</li>
</ul>
<strong>Költségek:</strong>
<ul>
 	<li>Benzin, kb. 700 km útra (eltévedésekkel együtt)</li>
 	<li>Parkolási díjak Káposztafalván és a Fehérvíz-parkolóban</li>
 	<li style="text-align: justify;">Szállás Rejdován, 7 EUR/fő</li>
 	<li style="text-align: justify;">Autópálya díj Magyarországon akinek nincs matricája. (Szlovákiában Rimaszombat, Tiszolc felé megyünk, arra nem fizetős az út.)</li>
</ul>
<strong>Felszerelés:</strong>
<ul>
 	<li>Túracipő</li>
 	<li>Esőkabát</li>
 	<li>Vastag pulóver</li>
 	<li>Némi kaja a nyavalyásabbaknak</li>
 	<li>Kirándulóbot (esetleg síbot) a még nyavalyásabbaknak</li>
</ul>
<p style="text-align: justify;">Nagyon fontos, hogy akit érdekel, irtózatosan sürgősen (augusztus 10-ig jelezze), hogy a szállást Rejdován Levike le tudja foglalni. (Farkas Levente örökös tiszteletbeli túravezető, +36/20/975-68-73, tuzszeker@freemail.hu) Aki autót tud hozni, szintén jelezze, hogy mindenkinek legyen helye. Azt is kellene jelezni, hogy ki szeretne klímamentes csotrogányban utazni!</p>
<p style="text-align: justify;">Ha vannak még érdeklődők, nyugodtan szóljatok nekik, a szállás a szűk keresztmeszet. Ha nincs, legfeljebb még 19-én hazajövünk. (Már volt ilyen:-)</p>