<p style="text-align: justify;">Az a cél, hogy a mobilokra áthangolódott ifjúságot a kedvenc eszközeik segítségével rávegyük bizonyos kulturális értékek felfedezésére, a kulturális örökségünk egy-egy szeletének megismerésére. Kitalálunk egy versenyt, mely geográfiai helyekhez (GPS koordinátákhoz) kötődik. Pl.:</p>

<ul style="text-align: justify;">
 	<li>"Ismerd meg a Városvédő Egyesület 35 éve alatt érintett helyszíneket!"</li>
 	<li>“<strong>Érdekes helyszínek a BVE 35 évéből</strong>”</li>
 	<li>"Kulturális Örökség Európai Éve - budapesti érdekességek”</li>
 	<li>"Podmaniczky Frigyes életének és munkásságának helyszínei"</li>
 	<li>“A KÖN 2018-as budapesti helyszínei”</li>
 	<li>“100 éves házak 2018. Szombathely”</li>
 	<li>"Nemzeti Panteon Alapítvány: 50 fontos emlékhely Magyarországon"</li>
 	<li>… és hasonlók, a választék végtelen</li>
</ul>
<p style="text-align: justify;">Közös erővel a kiválasztott helyszíneket összegyűjtjük és például <a href="https://docs.google.com/spreadsheets/d/126hxvcbixy-R5o7rcbpPvXIEHZ3ORRhP9lURKeTZE1w/edit?usp=sharing">egy ilyen táblázatba foglaljuk</a>. Ez borzasztó nagy munka, sok-sok tapasztalt közreműködő bevonásával készíthető el. Ők töltik ki a B és C oszlopot, sőt ha nagyon rendesek feladatsort is rendelnek az egyes helyszínekhez. Erre az G,H,I oszlopokban találhatók példák.</p>
<p style="text-align: justify;">Ezt követően egy lelkes csapat GPS-szel beméri a helyszíneket, és elhelyez mindenütt egy webcímet tartalmazó QR kódot, mely címen az illető objektumra vonatkozó feladatok lesznek. A bemért koordinátákat mutatja a D oszlop.</p>
<p style="text-align: justify;">Ezeket a koordinátákat feltöltjük a webre úgy, hogy az érdeklődők le tudják tölteni a mobiljuk egy térkép alkalmazásába, hogy könnyen megkereshetők legyenek. (Ennek kivitelezéséhez megkerestem a <a href="http://www.geocaching.hu/">geocaching.hu</a> fejlesztőit, akik megígérték, foglalkoznak a dologgal.)</p>
<p style="text-align: justify;">Ha valaki részt kíván venni a versenyben bejelentkezhet a FB, Google vagy Geocaching azonosítójával. (Bejelentkezés nélkül is rész lehet venni a játékban, és végigjárhatja valaki a helyszíneket, megoldhatja a feladatokat, ám ilyenkor nem tudjuk jutalmazni, mert nem azonosítható, hogy kiről van szó.)</p>
<p style="text-align: justify;">Az a cél, hogy minél több pontot felkeressünk, és megoldjuk az ott található feladatokat. A versenyző/érdeklődő a térkép alkalmazással felkeres egy helyszínt, megkeresi az ott elhelyezett/elrejtett QR kódot, a telefonjával leolvassa. (Javasolt vonalkód olvasó a <a href="https://play.google.com/store/apps/details?id=com.geekslab.qrbarcodescanner.pro&amp;hl=hu">PRO Geeks.Lab</a>). A leolvasást követően a versenyző telefonján megjelenik az adott helyszínre vonatkozó feladatsor. Képességei szerint, vagy a telefon böngészőjének használatával válaszol a feltett kérdésekre, és az Elküldöm gombra kattintva beküldi az adott ponthoz tartozó megoldást.</p>
<p style="text-align: justify;">A válaszok eljutnak és rögzítésre kerülnek az illető adatai között, sőt azonnal kiértékelésre is kerülnek. A versenyt azok nyerik, akik a legtöbb helyes választ adják.</p>
<p style="text-align: justify;">Úgy tervezzük, hogy az informatikai háttér kidolgozása után, feladatok definiálását követően a rendszer teljesen automatikusan működik, gyűjti az adatokat, kommunikál a versenyzőkkel, mutatja az elért eredményeket és azt, hogy az illető hol áll a versenyben.</p>
<p style="text-align: justify;">Nagyjából ez lenne a nem különösen bonyolult koncepció.</p>
<p style="text-align: justify;">[box]Remélem kiderül, hogy a helyszínek meglátogatása önmagában élmény. Ha szellemes, tartalmas feladatokat tudunk kitalálni, szintén vonzóvá teszik az ifjúság és mások számára a versenyt. Egy okosan kitalált feladatsorban a kérdések is érdemi információt hordozhatnak, ami segítheti az adott helyszín értékeinek memorizálását, ami végül is a lényeg.[/box]</p>
<p style="text-align: justify;">Röviden a fő feladatok:</p>

<ul style="text-align: justify;">
 	<li>A helyszínek összegyűjtése és a feladatok kitalálása óriási munka, remélem, hogy ebben az Egyesület tagjai szívesen részt vesznek. (Valami motivációt ki kéne találni a méltányolásukra…)</li>
 	<li>A varosvedo.hu vagy egy önálló weboldalon:
<ul style="list-style-type: square;">
 	<li>Definiálni kell a szabályokat.</li>
 	<li>Pontosan le kell írni a technikai követelményeket (alkalmazások és használatuk, stb.)</li>
 	<li>Természetesen itt vannak a kérdőívek.</li>
 	<li>Itt hozzuk létre az adatbázist, melyben a versenyzők adatait, eredményeit tároljuk.</li>
</ul>
</li>
 	<li>Keresni/készíteni kell egy térképes, mobil appot, melybe le tudják tölteni az adott verseny pontjainak koordinátáit, és amely alkalmazás elvezeti a versenyzőket a helyszínekre.</li>
 	<li>Meg kell szervezni a versenyt:
<ul style="list-style-type: square;">
 	<li>Szponzorokat kell keresni, hogy valóban értékes nyereményekkel motiváljuk a résztvevőket.</li>
 	<li>Hirdetés, plakátok, a komolyabbaknál sajtónyilvánosság, stb. (A verseny adott napon kezdődik, és határozott ideig tart.)</li>
 	<li>Talán érdemes lenne egy-egy záróeseményen megünnepelni a nyerteseket (és a kultúrát).</li>
</ul>
</li>
</ul>
<p style="text-align: justify;">Fontosnak tartjuk, hogy fent egy technológia kidolgozásának koncepcióját fektettük le, melynek alkalmazásával további, hasonló versenyeket lehet meghirdetni. Természetesen akkor már jóval kisebb energiával, hiszen már "csak" a feladatok kidolgozására lesz szükség.</p>
<p style="text-align: justify;">Ha egy kicsit elengedjük a fantáziánkat, millió aprósággal fel lehet ruházni, érdekesebbé, hasznosabbá, motiválóbbá lehet tenni a rendszert. A versenyzők az adott objektumokról elmondhatják a véleményüket, a kapcsolódó élményeiket, fotókat tölthetnek fel, ajánlhatnak hasonló értékeket, stb.</p>
Nagy jelentősége van annak is, hogy az egyes versenyek kidolgozásához mennyire intelligens felületet tudunk kialakítani? A kódok kihelyezésén kívül mindent el lehet intézni távmunkával. Kitűnő lehetőség arra, hogy a kulturális örökséget jobban ismerő  idősebb nemzedék a tudását, műveltségét a helyek és feladatok kidolgozásával átadja a következő generációnak.
<p style="text-align: justify;">[box]Ez a bejegyzés talán azért íródott, mert olyan intézményt keresünk, amely fantáziát lát a dologban, és hajlandó befogadni a fejlesztést esetleg valamilyen pályázat, vagy egyéb lehetőség keretében. Mint jeleztem nem adják ingyen, attól függően, hogy mennyire profi céget, cégeket tudunk bevonni a fejlesztésbe (a profi attól különbözik az amatőrtől, hogy nagy pénzért dolgozik). Tehát, 400 ezertől akár 4 millió forint körüli költség is elképzelhető a kivitelezendő rendszer rugalmasságától, időtálló megoldásaitól, stb. függően.[/box]</p>
<p style="text-align: justify;">J.A.</p>
<p style="text-align: justify;">Annak érdekében, hogy ki lehessen próbálni a dolgot, ide másoltam hat helyszín QR kódját. Ezeket némi próbálkozással le lehet olvasni <a href="https://play.google.com/store/apps/details?id=com.geekslab.qrbarcodescanner.pro&amp;hl=hu">a fent jelzett applikációval</a> és elvezetnek az adott helyszín feladatait tartalmazó weboldalra ahol a talált feladatokat megoldhatjuk.</p>

<ul>
 	<li style="text-align: justify;">Akinek nincs kedve a telefonjával és/vagy a kóddal vacakolni, kattintson az alábbi ábrákra, így is kipróbálhatja, hogy mire gondoltunk. (Persze ezeknél okosabbakat is el tudunk képzelni, de ugye ez csak egy demó:)</li>
 	<li>Az ábrák mellett - hogy tudni lehessen miről van szó - feltüntettük a helyet is.</li>
 	<li style="text-align: justify;">A megoldások egyelőre az <a href="mailto:attila.jeney@gmail.com">attila.jeney@gmail.com</a> címre érkeznek.</li>
</ul>
&nbsp;
<table style="text-align: left; width: 100%;" border="0" cellspacing="2" cellpadding="2">
<tbody>
<tr>
<td><a href="http://varosvedo.hu/feladat-002/" target="_blank" rel="noopener"><img class="alignleft wp-image-12476 size-full" style="border: 0px solid; width: 187px; height: 187px;" src="http://varosvedo.hu/wp-content/uploads/2018/01/elso.png" alt="" width="187" height="187" vspace="10" /></a></td>
<td>Podmaniczky-szobor</td>
</tr>
<tr>
<td><a href="http://varosvedo.hu/feladat-003/" target="_blank" rel="noopener"><img class="alignleft wp-image-12477 size-full" style="border: 0px solid; width: 187px; height: 187px;" src="http://varosvedo.hu/wp-content/uploads/2018/01/masodik.png" alt="" width="187" height="187" vspace="10" /></a></td>
<td>Illés- (Éliás) kút</td>
</tr>
<tr>
<td><a href="http://varosvedo.hu/feladat-004/" target="_blank" rel="noopener"><img class="alignleft wp-image-12478 size-full" style="border: 0px solid; width: 187px; height: 187px;" src="http://varosvedo.hu/wp-content/uploads/2018/01/harmadik.png" alt="" width="187" height="187" vspace="10" /></a></td>
<td>Kereszt a Tabánban</td>
</tr>
<tr>
<td><a href="http://varosvedo.hu/feneketlen-to/" target="_blank" rel="noopener"><img class="alignleft wp-image-12479 size-full" style="border: 0px solid; width: 189px; height: 189px;" src="http://varosvedo.hu/wp-content/uploads/2018/01/negyedik.png" alt="" width="189" height="189" vspace="10" /></a></td>
<td>Feneketlen-tó</td>
</tr>
<tr>
<td><a href="http://varosvedo.hu/feladat-005/" target="_blank" rel="noopener"><img class="alignleft wp-image-12480 size-full" style="border: 0px solid; width: 187px; height: 187px;" src="http://varosvedo.hu/wp-content/uploads/2018/01/otodik.png" alt="" width="187" height="187" vspace="10" /></a></td>
<td>Bodor-kút</td>
</tr>
<tr>
<td><a href="http://varosvedo.hu/feladat-006/" target="_blank" rel="noopener"><img class="alignleft wp-image-12481 size-full" style="border: 0px solid; width: 187px; height: 187px;" src="http://varosvedo.hu/wp-content/uploads/2018/01/hatodik.png" alt="" width="187" height="187" vspace="10" /></a></td>
<td>Kandeláberek az Andrássy úton</td>
</tr>
</tbody>
</table>