<div style="text-align: justify;">2012. augusztus 31-én, pénteken este 18:30-kor várjuk azokat, akik el tudnak viselni egy több mint két órás filmet. Inarritu Bábel című filmjéről van szó, melyet Bruckner Peti mutat be, és a vetítést követő beszélgetést is vezeti, már azoknak, akiknek lesz kedve maradni. Ez nem kizárt, hiszen a film középpontjában a huszonegyedik század egyik legnagyobb problémája áll: az emberek közötti kommunikáció hiánya. A legszomorúbb az egészben, hogy nem kell elveszni a marokkói sivatagban, vagy a tokiói forgatagban, hogy elszigeteltnek, magányosnak érezzük magunkat. Inarritu szerint a legborzasztóbb magány az, amit magunkkal, a feleségünkkel, a gyermekeinkkel élünk meg.</div>
<div style="text-align: justify;"><a href="http://oroszlanklub.com/wp-content/uploads/babel_1.jpg"><img class="alignright size-medium wp-image-1302" style="margin: 5px;" title="Cate Blanchett és Brad Pitt" src="http://oroszlanklub.com/wp-content/uploads/babel_1-300x210.jpg" alt="" width="300" height="210" /></a>"A Bábelt az a morális, belső igény hívta létre, hogy megtisztuljak és beszéljek mindarról, ami betöltötte a szívem és az elmém - mondja a rendező. - A legnagyobb élmény az volt számomra, hogy elkezdtem forgatni egy filmet az emberek közötti különbségről, arról, ami elválaszt bennünket, a fizikai és nyelvi korlátokról. Útközben rádöbbentem, hogy valójában arról készítek filmet, ami összekapcsol bennünket: a szeretetről és a fájdalomról."</div>
<div style="text-align: justify;"></div>