<p style="text-align: justify;">Március 16-án jó hangulatú összejövetel keretében Kemény János nyitotta meg a magyar karikatúra meg-, illetve kialakulásának 170 éves évfordulója alkalmából rendezett kiállítást. Dluhopolszky László régi ismerősünk, úgy gondoltuk, hogy ezt az alkalmat kizárólag az ő műveinek bemutatásával tesszük emlékezetessé. A megnyitót a Black Cat Band - Bokor Zsuzsa és Varga Zoltán tették hangulatossá. A hideg miatt a zongorista egy kicsit szenvedett, de becsülettel kitartott. Az alábbi videón meghallgathatunk néhány számot és a számok között "Dluhó" pár visszaemlékezését a régi időkből. Különösen kedves jelenet volt, amikor a kiállító művész egy fekete macskát ábrázoló kis szoborral lepte meg a zenészeket, mondván egykor az ő álneve is Gatto Negro (fekete macska olaszul) volt. A művész úr a klubról sem felejtkezett el, a háttérben látható (egyelőre) fehér oroszlán is az ő ajándéka.</p>
<iframe src="https://www.youtube.com/embed/cCGN4iOFAJE?rel=0" width="560" height="315" frameborder="0" allowfullscreen="allowfullscreen"></iframe>
<p style="text-align: justify;">Kemény János váltig firtatta a művészt arról, hogy milyen iskolákat végzett, hogy is alakult a karrierje. Gyakran elgondolkozunk a míves iskolázottság, és a mindenkori helytállás, alkalmazkodás dilemmáján. Dluhó talán az utóbbira jó példa olyan ember, aki mindig ott, állt helyt ahol kellett, azt képviselte, amit a lelkiismerete diktált. A beszélgetést itt tekinthetitek meg:</p>
<iframe src="https://www.youtube.com/embed/sAbRGXykE78?rel=0" width="600" frameborder="0" allowfullscreen="allowfullscreen"></iframe>

A megnyitóról egyébként egy kép galéria <a href="http://varosvedo.hu/2018_03_16_dluhopolszky_megnyito/index.htm" target="_blank" rel="noopener">itt is található</a>, Nem lenne teljes a kép, ha nem mutatnák be a kiállítás anyagát. Aki az összes képet szeretné megtekinteni <a href="http://varosvedo.hu/2018_03_16_dluho_muvek/index.htm" target="_blank" rel="noopener">kattintson ide</a>.  Néhány képet azért itt is megmutatunk:

[gallery size="medium" columns="2" ids="2523,2524,2525,2526,2527,2528,2529,2530,2531,2532,2533,2534,2535,2536" orderby="rand"]