<p style="text-align: justify;">Sic itur ad astra. Nem, most nem a nagysághoz vezető Vergilius-i útról lesz szó, hanem valóban a csillagokról. Ha van kedvetek közösen elgondolkodni arról, mit látunk, ha ma este felnézünk az égre, éppen merre járnak és hogy néznek ki a naprendszer bolygói, milyen lenne, ha egy baromi erős távcsővel rájuk pillantanánk, vagy hogy néznek ki mondjuk a Marsról a Szaturnusz Titán nevű holdja, akkor gyertek el a klubba július 24-én, szerdán. Egy borzasztó érdekes planetárium programmal nemcsak az előbbiekről, hanem csillagászati jelenségekről, űrmissziókról, sőt a Tejútról, a galaxisokról is szeretnénk beszélgetni, elmélkedni, hogy világegyetem (világegyetemek?) nagyságát tekintve egy kicsit szerényebbek legyünk.</p>
Néhány kép arról, amiről szó lesz:

[gallery link="file" columns="4" orderby="title"]

&nbsp;
<p style="text-align: justify;">Amikor ismét visszazökkenünk a hétköznapoki valóságába, szeretnélek meghívni Benneteket egy kis közös munkára, annak a részleteit beszélnénk meg.</p>
<p style="text-align: justify;"><span style="font-size: 13px;">A Budapest Bank egyik pályázatán nyertünk 250 ezer forintot, egy pékmúzeum létrehozására. Természetesen ennyi pénzből ezt nem lehet kivitelezni, de legalább megpróbáljuk. Némi takarítást követően lebontjuk a kemence mögötti pincerekeszeket, és az így kialakított teret szeretnénk a Magyar Pékek Fejedelmi Rendje, a Pékszövetség közreműködésével egy kicsi múzeummá alakítani. Megbeszéljük, hogy ki mivel tud közreműködni. A fizikai melón kívül (melytől elég sokan rendesen elszoktunk), kell egy kis kutatás a korabeli (1700-as évek körüli) pékmesterségről, kell egy kis grafikusi közreműködés az előbbiek eredményét bemutató tablók elkészítéséhez, és persze rengeteg fantázia, hogy mindebből egy klassz dolgot hozzunk ki.</span></p>
<p style="text-align: justify;"></p>