Ha az ember a Fővám téri vásárcsarnokban, vagy valahol a környéken összefut a nagy-szakállú, nem túlzottan ápoltnak tűnő Kéri Imrével, nem nagyon "ússza meg" egy-egy félórás előadás nélkül a művészetről, a világ ilyen-olyan dolgairól. Most az a szerencse ért bennünket Tihanyi Karcsi barátommal, hogy kamera is volt nálunk, és felvettünk egy ilyen, egyébként mindennapinak mondható gondolatsort...

Persze ez most egy kicsit más volt, mert az elegáns Kogart Galériában találkoztunk az Andrássy úton, egy nagyszerű kiállításon, ahol Imre 77 grafikáját mutatták be.

A Kísérteteim című kiállításon készült felvételen - ahogy ez lenni szokott - igen sok dologról esett szó: olyan híres elődökről mint Rembrandt, Caravaggio, Van Gogh és mások, a Balatonról, amikor még vágták a jeget, utazásokról Amszterdamba, Moszkvába, Londonba, Olaszországba, irtó bonyolult technikákról (de azt hiszem ezeket kivágtam), a dicső, pedáns ám smucig hollandokról, akik sajtot csomagoltak Hercules Seghers festményeibe, a szponzorálásról itthon és külföldön, és persze némi kultúr- és egyéb politika sem maradhatott ki a rögtönzött előadásból.

&nbsp;

<iframe src="https://www.youtube.com/embed/doyRH84Fc0I" width="560" height="315" frameborder="0" allowfullscreen="allowfullscreen"></iframe>

Köszönet a közreműködésért Tihanyi Karcsinak, és persze az alábbi képekért is:

[gallery size="medium" ids="3780,3781,3782,3783,3784,3785,3786,3787,3788,3789,3790,3791,3792,3793,3794,3795,3796,3797,3798,3799,3800,3801,3802,3803" orderby="rand"]

&nbsp;