<p style="text-align: justify;">A Bizottság a Műcsarnokba megy, ment, és visszavonhatatlanul belakta. A látogatókat hatalmas, egybefüggő, letisztult terek fogadják, ahol lehet gondolkodni, és van is min gondolkodni. Valahogy könnyed az egész, magától értetődő, természetes. Millió fénykép között lehet bogarászni, színes lemezborítók sokasága röpít a múltba. (Hogy mégsem trivi a dolog, arról talán a belül üres, sötét térség mesél?)</p>
<p style="text-align: justify;">Semmi meglepő nincs abban sem, hogy a videók, fényképek, filmek, installációk között egy kézfogásra, üdvözlésre váratlanul összefutunk Zámbó Öcsivel, aki éppen ottjártunkkor lép a kiállítóterembe. Barátságos és szerény... Vajon hogy találta ki a könnycsepptortakrémet, a mankózsírt, a II. pszichoprenaturális teknőt vagy azt, hogy a macska éjfélkor párhuzamos?</p>
<p style="text-align: justify;">A legjobb gyerekeket kirúgták a gimiben az osztályunkból. Az egyik világhírű kutató lett, a másik a UPC európai részlegét igazgatta ameddig onnan is ki nem rúgták, az Öcsi pedig ef Zámbó Istvánként vált híressé, akinek a fentiek mellett A zsarnok bugyi felszabadít című képverset, és persze sok miden mást is köszönhetünk.</p>
<p style="text-align: justify;">A művészekbe valami megfejthetetlen is szorult. Talán azért egymást megértik, talán ez teszi lehetővé, hogy a kirúgott diák ma tanárokkal muzsikál, hogy képesek olyan üzenetet küldeni, mely akadálytalanul megérkezik. Megérkezett, amikor elküldték és más volt a helyzet, ám sokaknál csak ma landol.</p>
<p style="text-align: justify;">Az elutasítás és elfogadás, a gyermeki naivitás és a néző, hallgató elméjét próbára tevő absztrakció, az apró és a hatalmas teremt fura egyensúlyt, szelíd feszültséget... Az egész kiállítás olyan, mint a visszatekintés csendes mosolya...</p>
<p style="text-align: justify;"><a href="http://oroszlanklub.com/wp-content/uploads/dsf_25145_00_ja_std.jpg"><img class="alignleft size-thumbnail wp-image-877" title="Kívül" src="http://oroszlanklub.com/wp-content/uploads/dsf_25145_00_ja_std-150x150.jpg" alt="" width="150" height="150" /></a></p>
<p style="text-align: justify;">a<a href="http://oroszlanklub.com/wp-content/uploads/dsf_25252_00_ja_std.jpg"><img class="alignleft size-thumbnail wp-image-880" title="ef Zámbó: Antihangszer 1974" src="http://oroszlanklub.com/wp-content/uploads/dsf_25252_00_ja_std-150x150.jpg" alt="" width="150" height="150" /></a><a href="http://oroszlanklub.com/wp-content/uploads/dsf_25143_00_ja_std.jpg"><img class="alignleft size-thumbnail wp-image-878" title="Belül" src="http://oroszlanklub.com/wp-content/uploads/dsf_25143_00_ja_std-150x150.jpg" alt="" width="150" height="150" /></a><a href="http://oroszlanklub.com/wp-content/uploads/dsf_25147_00_ja_std.jpg"><img class="alignleft size-thumbnail wp-image-879" title="Intuitív, asszociatív, improvizatív zenei hangterápiák és kísérletek" src="http://oroszlanklub.com/wp-content/uploads/dsf_25147_00_ja_std-150x150.jpg" alt="" width="150" height="150" /></a></p>
<p style="text-align: justify;">----</p>
<p style="text-align: justify;">----</p>
<p style="text-align: justify;">----</p>
<p style="text-align: justify;">----</p>
<p style="text-align: justify;">----</p>
&nbsp;