<p style="text-align: justify;">Mint<a href="http://oroszlanklub.com/?p=177" target="_blank"> korábbi írásunkban</a> jeleztük, jelentkeztünk a <a href="http://www.oroksegnapok.hu/index.php?oldal=open" target="_blank">KÖN</a> budapesti rendezvénysorozatára, melyre a hétvégén, szeptember 16 és 18 között kerül sor. 16-án, pénteken tartják az országos megnyitó ünnepséget Székesfehérváron, melyre Egyeki Zsolttal meghívót kaptunk (az ő egyik társasházát, a Veres Pálné 28-at is megnyitják). Igyekszünk beszámolni a fehérvári történésekről...</p>
<p style="text-align: justify;">A Társasházban tehát csak kétnapos lesz az esemény, leszámítva, hogy pénteken kitesszük a házra a zászlót, mely jelzi, hogy az épület részt vesz az eseményen. Szombaton és vasárnap várjuk a látogatókat délelőtt 10 és délután 16 óra között, a következő programokkal:</p>
<p style="text-align: justify;">[box]<strong>Szombat (szeptember 16.):</strong></p>
<p style="text-align: justify;">Minden egész órában vezetést tartunk, melynek során elmondjuk az épületet történetét. Hogy nézett ki, és mire használták a barokk időkben? Ki építette újjá, és kinek a megbízásából, 1841-ben? Bemutatjuk a Szépítő Bizottmány dokumentumait. Bemutatjuk korabeli térképek segítségével az akkori környéket. Vajon mi maradt meg, mi nem? Hogy változtak például az utcanevek? Bemutatjuk a ház megmaradt barokk részeit a pincében és a földszinten, az árkád alatt, illetve klasszicista jellemzőket a lépcsőházban, az emeleteken.</p>
<p style="text-align: justify;">Külön szeretnénk beszélni az épületben körülbelül 140 évig működő <a href="http://www.btm.hu/kiscell/Allando/Patika/patika.htm" target="_blank">Arany Oroszlán Patika</a> történetéről. Milyen gyógyszereket állítottak elő, hogy dolgozott a legutóbbi időben a személyzet, kik voltak a patika látogató. Beszélni fogunk az éppen feltárás, restaurálás alatt álló berendezéséről, <a href="http://oroszlanklub.com/?p=701" target="_blank">a muzeológusok erőfeszítéseiről</a>. (Szombaton szakembereket is várunk, akik a <a href="http://www.btm.hu/kiscell/fooldal/kiscell.htm" target="_blank">Kiscelli Múzeum</a> megbízásából fel fogják mérni a patika eredeti helyszínét, hogy a decemberi kiállításra grafikailag modellezzék a korábbi állapotot.)</p>
<p style="text-align: justify;">[/box]</p>
<p style="text-align: justify;">Nagy vendégséget nem fogunk csapni, de egy teára, kötetlen beszélgetésre a patika alatt található pinceklubban, vagy az udvaron, szeretettel látjuk a ház lakóit, és az érdeklődő vendégeket.</p>
<p style="text-align: justify;">[box]<strong>Vasárnap (szeptember 17.):</strong></p>
<p style="text-align: justify;">A vasárnapi program lényegében megegyezik a szombati programmal, de a klubban élőzene is fogadja a látogatókat. <a href="http://hu.wikipedia.org/wiki/Bach" target="_blank">Bach</a> és <a href="http://hu.wikipedia.org/wiki/Gershwin" target="_blank">Gershwin</a> darabokat fognak előadni barátaink (Szilágyi Feri, Géczy Glória, Varga Márti és Juhász Noémi), amit külön szeretettel ajánlunk mindenki figyelmébe.</p>
[/box]
<p style="text-align: justify;">Természetesen - mint a KÖN minden rendezvénye - ez is ingyenes. Nem fogunk senkit adományos ládával és egyebekkel frusztrálni, ennél sokkal fontosabbnak tartjuk a kapcsolatteremtést, a jó hangulatot.</p>
<p style="text-align: justify;">Annak érdekében, hogy kulturáltan tudjuk fogadni a hétvégén a vendégeket, közös takarításra hívjuk az itt lakókat, beleértve az itt tanuló diákokat, albérlőket is. Kicseréljük a kiégett körtéket, és rendbe tesszük azokat a helyeket, ahová el fogjuk kalauzolni a vendégeket. Előre is köszönjük mindenkinek a közreműködést!</p>
<p style="text-align: right;">Jeney Attila</p>
<p style="text-align: justify;"></p>