<p style="text-align: justify;">A napokban összefutottam Tóth Annával, aki némi nosztalgiával emlékezett az árkád alatt <a href="http://ujnesz.hu/uj-nesz-gratulalok-1-evesek-vagyunk-koszonom/" target="_blank">éppen egy éve megnyílt Új Nemzeti Szalonra</a>. Kiderült, hogy nincs egyedül, rendszeresen érdeklődnek a környékbeliek, hogy idén is megnyílik-e az árkád, ahol tavaly jókat lehetett beszélgetni, kapcsolatokat teremteni, néha zajosabb vagy kevésbé zajos kiállításmegnyitókon részt venni.</p>
<p style="text-align: justify;">Igen, elgondolkodhatunk azon, hogy ez a hely akár fel is ébredhet téli álmából, újból élettel tölthetnénk meg. Kicsit másként, hogy ne ismételjük magunkat, ám ügyelve arra, hogy ami jó volt, ne veszítsük el.</p>
<p style="text-align: justify;">Mi lenne ha magunk készítenénk el a berendezést? Nagy divat a raklap bútor, szinte fillérekért (haha) be lehet szerezni a hozzávalót, szerszámaink pedig már vannak. Összeállítanánk négy garnitúrát:</p>

<ul style="text-align: justify;">
	<li>Egy pultot, ahol kávét, teát lehet készíteni.</li>
	<li>Két, egyenként 6-8 személyes körbeülős dohányzóasztalt.</li>
	<li>Egy íróasztalt, ahol netezni, írni lehet kényelmesen.</li>
</ul>
<p style="text-align: justify;">Természetesen mindez mozgatható, átrendezhető lenne az éppen felmerült igények szerint. Kell hozzá némi világítás, talán olyan, amilyen a pincében a kemence mellett van, saját fogyasztásmérővel.</p>
<p style="text-align: justify;">Ha egy oldalról toljuk a szekeret, akkor</p>

<ul style="text-align: justify;">
	<li style="text-align: justify;">Török Tibi hitével,</li>
	<li style="text-align: justify;">Kaló-B vehemenciájával,</li>
	<li style="text-align: justify;">Holló Szilvia Andrea szigorú felügyeletével,</li>
	<li style="text-align: justify;">Lapu Miska tenni akarásával,</li>
	<li style="text-align: justify;">Somogyi Sanyi szakértelmével,</li>
	<li style="text-align: justify;">csekélységem lelkesedésével,</li>
	<li style="text-align: justify;">és azokkal <a href="http://oroszlanklub.com/koszonto/akik-dolgoztak-erte/" target="_blank">akik nem csak dumálnak, hanem tesznek is érte</a>,</li>
</ul>
<p style="text-align: justify;">akár össze is jöhet a dolog. Ha nem gagyi, hanem igényes munkát végzünk, akkor talán, vállalható lesz a berendezés, mely otthont adna kiállításoknak, zenei és kisebb színházi előadásoknak.</p>
<p style="text-align: justify;">Rövid kalkulációt készítettem, <a href="https://docs.google.com/spreadsheets/d/1q1iBelHelAdgI2BaJ7VN83DzaNA9dWpFrVDNwIFmwBo/edit?usp=sharing" target="_blank">ide kattintva</a> olvashatjátok. Nem kell szörnyet halni, ezek nem végleges számok, amint kapok pontos árajánlatot, konkrét összegeket, akkor javítom. 100 rugónál többet úgysem tudok szerezni.</p>
<p style="text-align: justify;">Hogy mikor ejtsük meg az akciót? Két hétvégét javasolnék, március 20-22 és 27-29. 20-ra beszerezzük a szükséges anyagokat, kitaláljuk a terveket, előkészítjük a terepet. Sok szorgos kéz, némi szervezés és egy kis lóvé elég kell, hogy legyen, hogy a dolog elinduljon...</p>
<p style="text-align: justify;">Szeretném ha a hozzászólásokban elmondanátok a véleményeteket, tanácsokat, ötleteket adnátok, jó linkeket küldenétek mind a berendezés, mind a tervezett programok tekintetében, hogy mielőbb termőre forduljon az elképzelésünk. Végük néhány kép kedvcsinálónak:</p>
[gallery ids="1776,1777,1778,1779,1780,1781,1782,1783,1784" orderby="rand"]
<p style="text-align: justify;"> Megy egy link, ahol elég szép dolgok vannak: <a href="http://www.palletsdesigns.com/" target="_blank">http://www.palletsdesigns.com/</a></p>