<p style="text-align: justify;">Miért vesznek minket körül és miért vesszük magunkat körül határokkal? Hogyan változnak, változhatnak-e ezek a határok? Élhetünk-e, szerethetünk-e, kapcsolódhatunk-e egymáshoz határok nélkül?</p>
<p style="text-align: justify;">Határok és Határtalanságok címmel filmklubot indít az ELTE kulturális antropológia diákjainak és oktatóinak lelkes csapata. A kéthetente megrendezésre kerülő filmvetítések és az azt követő beszélgetések arra hívatottak, hogy a társadalmi, nemi, szexuális identitások témakörében hívják az érdeklődőket együtt gondolkodásra,vizsgálódásra, minden alkalommal egy az adott témakörben gondolatébresztő film segítségével. A vetítést követően kerekasztal beszélgetés keretében járjuk körül a felmerülő kérdéseket.</p>
<p style="text-align: justify;">Első alkalommal a biszexualitás témakörét boncolgatjuk, a svéd Kyss Mig azaz Csókolj meg című film segítségével, a kerekasztal beszélgetés meghívott vendégei:</p>

<ul style="text-align: justify;">
 	<li>Palchuber Enikő, az ELTE BTK LGBTK szervezet alapítója,</li>
 	<li>Pertics Gergő irodalom és- kultúratudomány mesterszakos hallgatója</li>
 	<li>Wilson Luca kulturális antropológia mesterszakos hallgatója lesz</li>
</ul>
<p style="text-align: justify;">Az alkalmak koordinátorai: Papp Riki egyetemi oktató és Wilson Luca egyetemi hallgató</p>