Van egy valóban ikonikus épület, a Belgrád rakpart 17. A legegyszerűbb, ha a Budapest 100. honapján <a href="https://budapest100.hu/house/belgrad-rakpart-17/" target="_blank" rel="noopener">olvastok róla</a>. Nagyon szeretem, a legfelső emeleten található híres fotóklubot és az oda járó társaságot, élén Mészáros Ödönnel, aki kollégám a Budapesti Városvédő Egyesületben.

Ennek a helynek elmondhatjuk, van szelleme, a genius loci áthat bennünket mind a meglehetősen elhanyagolt helyiségek, mind a pazar kilátás tekintetében, mely a két hatalmas, a Gellérthegyre és a Dunára nyíló teraszról tárul elénk.

Itt szervezték Viliék a fenti című kiállításukat. Az egyszerűség kedvéért ide másolom a Mai belváros cikkét:
<blockquote>"A városi nő" címmel nyílt meg egy rendkívül sokszínű kiállítás július 22-én a Magyar Fotográfiai Egyesület székházában. A tárlatot Mikus Vilmos, az Arany Oroszlán Kulturális Egyesület alelnöke, a Pesti Szabad Szalon és Színház alapítója nyitotta meg. Az eseményen fellépett Gyulai Zsuzsanna előadóművész és Kókai János, zenész, színész, színházi rendező. Az eseményen látható volt Cikka, a drótszobrász néhány alkotása, Szántai Katalin, Varga Zsófi és Kissfalvy László festményei, valamint Tihanyi Károly és Horváth László fotográfusok képei. Cikka, a drótszobrász a Belvárosban alkot, többek között a Papnövelde utca 2. udvarán látható egy monumentális alkotása.</blockquote>
Na és még ide másolok egy nem túl fényes videót, amelyet én követtem el a megnyitón:

<iframe title="YouTube video player" src="https://www.youtube.com/embed/phvC71Hx1TU" width="560" height="315" frameborder="0" allowfullscreen="allowfullscreen"></iframe>

&nbsp;