Mint sokan mások "a Damu" is Mikus Vili jóvoltából keveredett hozzánk. A színházak nem álltak szóba vele, szinkron lehetőséget nem kapott, végül elvállalt mindenféle kétes munkát, de nem mondott le arról, hogy színész legyen. Valami rendező haverjával összeállítottak egy darabot minden bizonnyal azért, hogy felhívja magára a figyelmet, és egy kis pénzt is keressen.

Egyik sem jött össze.

A próbákat követő bemutatón az ilyen-olyan beharangozók ellenére minimális volt az érdeklődés, anyagilag olyannyira teljes volt a csőd, hogy az apró színház rögtön kivonult mögüle.

Roland nem esett kétségbe, folytatta az innentől ingyenes előadásokat a rajta kívül háromszemélyes (Mikus, Tihanyi, Jeney) stábbal, ahol a nézők legfeljebb az ismerősei, haverjai voltak, az adományokból befolyt "bevétel" a nullához konvergált.

Végül ennek is gyorsan vége lett, abbamaradtak az előadások, néhányszor még megjelent a körünkben, és végleg eltűnt.

Roli 2019 novemberétől nagyjából három hónapig tartózkodott a körünkben. Jó haver volt, jókat beszélgettünk, és miközben felvettük néhány előadását sokat tanultunk tőle.

Ügyesen gitározott valami fordított állással és jól énekelt.

Irtózatosan meggyőző tudott lenni, borzasztó jól kommunikált a hallgatósággal. Például az egyik próbán itt volt talán az RTL stábja, és a riporternő felé fordulva nagyon fenyegetően megkérdezte ennél a résznél, na mi van, nem tetszem?! Szegény nő irtózatosan megrémült, pedig ez az előadás része volt.

Nagyon pontosan tudta, mikor lehet és kell bevonni a közönséget az előadásba. Nagyon érezte, hogy mit lehet kihozni az emberekből úgy, hogy ne legyen senkinek kínos a közös éneklés (vagy farkasordítás).

Fegyelmezett volt. Az egyik előadáson a két fős stábon kívül hárman(!) voltak, és teljesen elkeseredve, de végig játszotta a darabot úgy, hogy a kiábrándultságából semmit nem lehetett észre venni.

Őszintén szólva máig nem tudom, hogy igaz barát volt, vagy csak nagyon jó színész, aki az őszinte barátot is vidáman el tudta játszani.

Néha egy-egy TV stáb ellátogatott a próbákra, és riportot is készítettek vele természetesen. Előre, pontosan megmondta, hogy a vágott anyagban piszkosul nem arról lesz szó, amit ő szeretne elmondani, hanem a börtönről.

Senkinek nem lett maradó sérülése, mégis mindent elvettek tőle.

Rimánkodott, Fogadjanak el

Nagyon zavarta, hogy azok akik egyébként szerették sem álltak ki mellette.

kat éppen ott   alih . .  egyrészt azért egyéb alklamakkor,

Nem álltak vele szóba, szerencsétlen ebben a lepusztult pinceklubban kapott helyet, hogy   tett