Tegnap kaptam egy levelet Idától, melyben kifejtette, hogy nem tetszett neki a film utáni beszélgetés második fele a ketrecben felnevelt állatokról, stb. mert az már nem az emberi kapcsolatokról szólt.

A filmklub célja valóban az, hogy a filmet elemezzük. A moderátor munkáját nem árt, ha megkönnyítjük azzal, hogy erre egy picit figyelünk. 

Talán deklarálni kellene, ha ez befejeződött, és attól kezdve kötetlen beszélgetés formájában természetesen bármiről szó kerülhet...

Egyelőre nem tematikus filmklubot képzeltünk el, talán csak az a fontos, hogy értékes, elgondolkodtató filmeket nézzünk meg, melyeken keresztül választ kaphatunk a bennünket, egymást érintő kérdésekre. Ha esetleg ajánlotok filmeket a kéthetente tervezett alkalmakra, azt megköszönnénk...