2018. november 22-én, csütörtökön nyitjuk meg Tihanyi Károly barátunk kiállítását. Karcsi elsősorban sportfotós, rendszeresen jár főleg Németországba egy fényképész team tagjaként különböző tömegsport rendezvényeket dokumentálni. Talán a sportfotóknak köszönhető a kitűnő ritmusérzéke, a megismételhetetlen pillanatok rögzítése. Azon túl, hogy jó fényképész, és grafikus, jó ember is (vagy legalább is így gondoljuk). Bizonyára barátságos, közvetlen természete, miatt kiváló portréfotós, azok közé tartozik, akik végtelen nyíltsággal képesek és hajlandók beszélni fotós titkaikról, fogásaikról, módszereikről. Ezt kihasználva egy beszélgetést tervezünk a megnyitó keretében, melyre szeretettel várjuk a fényképezés és a jó emberek iránt érdeklődőket. Ha igaz, egy kis zenére, és vendéglátásra is számíthattok, miután a Pesti Szabad Szalon is résztvevője lesz az akciónak...

&nbsp;