<p style="text-align: justify;">A klub a kezdeti zökkenőkkel elindult. Nagyon szeretnénk gazdag, érdekes programokkal meglepni az érdeklődőket. Természetesen az előadásokat (egy kicsit elfogultan) úgy állítjuk össze, hogy olyanok szerepelnek közöttük, amelyek bennünket érdekelnek.</p>
<p style="text-align: justify;">Ez a klub természetesen nem (csak) rólunk szól, ezért szívesen befogadunk színvonalas előadásokat külső szervezésben úgy, hogy a helyiséget biztosítjuk.</p>
<p style="text-align: justify;">Nincsenek különösebb preferenciáink, szívesen látunk bárkit, aki nyitott szívvel, békével jön... Alább terveket olvashattok, nagy örömmel vesszük a további <a href="http://oroszlanklub.com/?page_id=90" target="_blank">ötleteteket, kívásnságokat, észrevételeket</a>!</p>
<p style="text-align: justify;">[box]</p>

<ul style="text-align: justify;">
	<li>A <a href="http://www.btm.hu/kiscell/fooldal/kiscell.htm" target="_blank">Kiscelli Múzeum</a> egyik munkatársát megkérnénk, hogy itt tartson előadást az <a href="http://www.btm.hu/kiscell/Allando/Patika/patika.htm" target="_blank">Arany Oroszlán Patikáról</a>, mely éppen a klub feletti helyiségben volt. Ez különösen fontos lenne a <a href="http://www.oroksegnapok.hu/index.php" target="_blank">szeptember 16-17-i KÖN</a>-re való felkészülés miatt.</li>
	<li>Szilágyi Zsolt hegymászó, hegyi vezető előadása a <a href="http://hu.wikipedia.org/wiki/Gro%C3%9Fglockner">Grossglockner</a>-ről.</li>
	<li>Jeney Rita régész előadása az indiai kutatásairól.</li>
	<li>Emi nénihez hasonlóan szívesen meghívjuk a környék vendéglátóinak tulajdonosait, közös érdeklődésre számot tartó intézményeinek vezetőit, hogy megismertessék az érdeklődőkkel az általuk vezetett intézményt. (Ezeket az előadásokat, beszélgetéseket dokumentálni szeretnénk, mely - gondoljuk - idővel a környék fejlődésének egyfajta kulturális antropológiáját is képezheti.)</li>
	<li><a href="http://www.jakim.hu/" target="_blank">Jákim Stúdió Színházi Társaság</a> verses estje.</li>
	<li>Szilágyi Feriék zongoraestje.</li>
	<li>Szeptember 16-17-én a <a href="http://www.oroksegnapok.hu/index.php" target="_blank">Kulturális Örökség Napja</a> alkalmából megnyitjuk a ház kapuját, és az érdeklődőknek bemutatjuk a házat és annak műemléki érdekességeit némi zenével, vendéglátással fűszerezve.</li>
	<li><a href="http://index.hu/exit/hegyek/alpin/szendroszab/" target="_blank">Szendrő Szabolcs</a> hegymászó és fotográfus előadása a Himalája és Magyarország szépségeiről.</li>
	<li><a href="http://hu.wikipedia.org/wiki/Ef_Z%C3%A1mb%C3%B3_Istv%C3%A1n">ef. Zámbó Istvánt</a>, A.E. Bizottság együttes egyik alapítóját, az ef. Zámbó Happy Dead Band billentyűsét aki emelett festő, grafikus és szobrász is, az elég kanyargós életéről szeretnénk faggatni.</li>
	<li>Nagyon szeretnénk találkozni <a href="http://hu.wikipedia.org/wiki/S%C3%A1ndor_Gy%C3%B6rgy_(el%C5%91ad%C3%B3m%C5%B1v%C3%A9sz)">Sándor Györggyel</a>, ha megtisztel bennünket.</li>
	<li>Vajon sikerül-e egyszer dr. Reisinger Jánossal közösen beszélgetni irodalomról, művészetről, hitről, a Bibliáról?</li>
	<li><a href="http://hu.wikipedia.org/wiki/P%C3%A1l_Ferenc_(pap)" target="_blank">Pál Ferenc</a> 1987-ben magasugró magyar bajnok volt, ma katolikus pap, és a SOTE Mentálhigiéné Intézet munkatársa. Vajon sikerül-e találkoznunk vele a kelleténél egy kicsit depisebb világunkban?</li>
	<li>...</li>
	<li>Dr. Pászthy Bea beszámolója a Camino-ról (ha rengeteg elfoglaltsága mellett sikerül meghívnunk). Nem sikerült, idő közben Londonba költözött, a követségen dolgozik.</li>
	<li>Legközelebbi európai látogatásán feltétlenül szeretnénk meghívni <a href="http://tamop422.sze.hu/index.php?option=com_content&amp;task=view&amp;id=1278&amp;Itemid=315" target="_blank">dr. Komzsik Lajost</a>, a világhírű kutatót, az eredetileg a NASA számára kifejlesztett analizációs szoftver, a <a href="http://www.nenastran.com/" target="_blank">Nastran</a> egyik fejlesztőjét. Ezt a rendszert világszerte negyvenezer cég félmillió mérnöke használja, például a legnagyobb utasszállító repülőgép, az Airbus A380 szárnyát is ezzel a programmal tervezték. Sajnos nem vállalta, K.L. úgy vélte, nem szakemberek számára unalmas lett volna az előadás.</li>
</ul>
[/box]
<p style="text-align: justify;">Tervezett rendszeres programok:</p>
[box]
<ul>
	<li>Filmklub (Farkas Levi, Eskulits Fruzsi)</li>
	<li>Számítógép kezelői / internet felhasználói klub, mert még mindig sokan bénáskodnak a kelleténél jobban.</li>
	<li>Weboldal szerkesztőségi felületének használata, hogy például ilyen cikkeket, beszámolókat tudj írni, mint ez.</li>
	<li>Belvárosi imakör - hátha használ...</li>
	<li>Mini fotó tanfolyam, hogy ne olyan borzalmas képeket készítsünk, és ha már borzalmas és csálé lett, hogy korrigálhatjuk, javíthatjuk a fotónkat.</li>
	<li>Hetente sakk, Bouquet Gáborral.</li>
	<li>Darts bajnokság.</li>
	<li>Közös játék.</li>
	<li>...</li>
</ul>
[/box]
<p style="text-align: justify;">Téma javaslatok:</p>
[box]
<ul>
	<li>A ház utolsó tulajdonosának, vitéz Nyárády Ödön vezérkari ezredes pályafutásának feldolgozása.</li>
	<li>Emmi néni testvére, dr. Nemeskéri János antropológus professzor munkásságáról érdemes lenne készíteni egy anyagot, mert rendkívül érdekes dolgokkal foglalkozott.</li>
	<li>A házban élt zsidó családok szomorú sorsa mellett sem kellene elmenni, nagyon keveset tudunk róluk.</li>
	<li>Egyébként a házban lakott - állítólag - a Stühmer gyár egyik igazgatója, a Vay család leszármazottai, egy földművelésügyi miniszter (vagy csak az özvegye?) ...</li>
	<li>...</li>
</ul>
[/box]