<p style="text-align: justify;">December elsején, csütörtökön 18:30-kor ismét összejövünk egy közös filmezésre - Pápai Judit vendégszeretetét kihasználva - ismét a Sas utca 4-ben. Közeledik a karácsony, és úgy gondoltuk, jó lenne, ha ez az összejöveteleink hangulatán is meglátszana. Na, nem kell megijedni, szó nem lesz szirupos történetekről, igyekszünk a klasszikusoknál maradni.</p>
<p style="text-align: justify;"><a href="http://hu.wikipedia.org/wiki/Charles_Chaplin" target="_blank">Chaplin</a> első, New York-ban bemutatott nagyjátékfilmjének címszereplője a mindössze hatéves Jackie Coogan. Mivel Chaplin a Kölyökben nem csupán magát védi egy ellenséges külvilággal szemben, hanem egy rábízott kis lényért is harcol, a film részben tragikus és patetikus elmeket is tartalmaz, mégsem lesz giccses, a Chaplinre jellemző helyzetkomikumok jóvoltából.</p>
<p style="text-align: justify;"><a href="http://oroszlanklub.com/wp-content/uploads/2011-11-30_010556.jpg"><img class="alignleft size-full wp-image-1020" style="margin: 5px;" title="Chaplin és Jackie Coogan" src="http://oroszlanklub.com/wp-content/uploads/2011-11-30_010556.jpg" alt="" width="171" height="324" /></a>A filmben Chaplin a londoni nyomornegyedekben töltött kemény gyermekkorának emlékeit dolgozza fel, nem nélkülözi a társadalomkritikát sem: Charlie-t itt nem mindennapi sztereotip csapások érik, az élet keserveinek jól megfogalmazható társadalmi hátterük van.</p>
<p style="text-align: justify;"><a href="http://oroszlanklub.com/wp-content/uploads/2011-11-03_080216.jpg"><img class="alignright size-medium wp-image-976" style="margin: 5px;" title="És a legfontosabb, ide kell jönni!" src="http://oroszlanklub.com/wp-content/uploads/2011-11-03_080216-300x172.jpg" alt="" width="300" height="172" /></a>Egy csavargó kitett csecsemőre bukkan, akitől nem tud megszabadulni, ám öt évvel késõbb már egy test, egy lélek a két emberke, s a kölyök pontosan utánozza nevelőapja minden mozdulatát. Kiállnak egymásért. A boldogság azonban nem tart sokáig, az anya időközben sikeres színésznő lett, és magához veszi a gyereket. Charlie álmában próbál vigasztalódni, a valóság azonban még álomszerűbb lesz: az anya elegáns kocsija ott áll az ajtaja előtt, és őt is elviszi, hiszen a kölyöknek apára is szüksége van.</p>
<p style="text-align: justify;">A kölyök sorsa az életben kevésbé idillikusan alkult: rokonsága néhány évig sorra játszatta vele a fõszerepeket, de jövedelmét elvették...</p>