Komzsik Lajos, dr. Louis Komzsik három alkalomra tervezett tudománytörténeti sorozatának utolsó előadása már tavaly esedékes volt, de az utazási korlátozások miatt nem tudtuk megtartani. Idén augusztusban Lajos magyarországi tartózkodásának egyik programja a régen várt összejövetel volt a tudomány, a kultúra és a felhőtlen együttlét jegyében, amit nem véletlenül jegyzek meg.

A professzor úr Nyugati Parti Tudósklubban lezajlott előadásához képet, melyet itt meg lehet nézni, hallgatni, ez az összejövetel elég közvetlenre sikeredett ami egyrészt nagyon pozitív, hiszen kiderült,  hogy nem csak szakemberek között is lehet színvonalas előadást tartani, melynek mentén tovább lehet lépni az ajánlott irodalom magas matematikájának irányában, illetve világlátásunkat szélesíthetjük nem csak az ismert felfedezések, hanem a dilemmák, sőt megoldatlan dolgok irányában is...

Másrészt a közvetlen hangulat, a belekérdezések és beszólások elég sok gondot okoztak a szerkesztés során, mert ugye ki kellett operálni őket. Amúgy nagyon szeretem Lajos előadásait szerkeszteni, mert az említett dolgoknak igyekszem utána járni, ami igazán különleges ismeretek felfedezéséhez vezetnek, melyeket néhány kép erejéig - Lajos utólagos engedelmével - bele is szoktam szerkeszteni...

Nem szaporítom a szót, lelkesen ajánlom mindnyájatoknak az alábbi előadást:

<iframe title="YouTube video player" src="https://www.youtube.com/embed/ZdxzoQlj7sU" width="560" height="315" frameborder="0" allowfullscreen="allowfullscreen"></iframe>

Nagyon remélem, hogy a háromtételes tudománytörténeti blokk után egy hasonló, politikatörténeti blokk következik a jövő nyári indulással. Igen, tudom, meg kell érte dolgoznom, szeretem a kihívásokat :-)