<p style="text-align: justify;">Nagy örömmel újságolom, hogy 2018. július 3-án 18 órakor Komzsik Lajossal találkozhattok a klubban. Lajos azok közé tartozik, akik furcsa módon mindenben jók. Sportban, iskolai verekedésben és persze olyan szellemi teljesítményekben, melyek érdemben előreviszik a világot. Kutat, szoftvert fejleszt, könyveket ír, nem utolsó sorban tanít.</p>
<p style="text-align: justify;">Minden évben európai körútra küldi a cége, melynek során előadásokat tart például a Rolls-Royce repülőgépmotorokat gyártó részlegénél, különböző országokban és egyetemeken, többek között Győrben és Budapesten.</p>
<p style="text-align: justify;">Az a megtiszteltetés ért bennünket, hogy két tudományos előadás között alkalmunk lesz egy beszélgetés során megismerni Komzsik Lajos különleges életútját, ifjúságát, szakmai karrierjének hátterét. Borzasztóan remélem, hogy a találkozásunkból nem fog kimaradni, hogy bepillantást nyerjünk a <a href="https://hu.wikipedia.org/wiki/V%C3%A9geselemes_m%C3%B3dszer">végeselem módszer</a> lényegébe, és legfőképpen néhány érdekes alkalmazásába.</p>
<img class="aligncenter size-full wp-image-2597" src="http://oroszlanklub.com/wp-content/uploads/2018/06/kl_shape.jpg" alt="" width="788" height="560" />