<p style="text-align: justify;">A 2014-es KÖN-t és Belvárosi Művészeti Napokat szeptember 20-21-én együtt tartottuk meg. Az érdeklődés a tavalyinál talán egy kicsit nagyobb volt, jellemzően vasárnap voltak többen. Úgy becsüljük, hogy a két nap alatt 170-180 fő volt kíváncsi a Ráth-házra. Vasárnap 18 óra helyett 19:30-kor ment el az utolsó három látogató.</p>
<p style="text-align: justify;">Az előkészítés (szokás szerint) az utolsó pillanatban állt össze. A listából talán az is kiderül, mivel vártuk a vendégeinket:</p>

<ul>
	<li style="text-align: justify;">Lehoztuk a Kiscelli Múzeumtól kölcsön kért, patikát ábrázoló táblákat.</li>
	<li style="text-align: justify;">Kinyomtattuk és fóliáztattuk a kemence bemutatótérbe szánt 6 darab A2-es tablót.</li>
	<li style="text-align: justify;">Elhoztuk Szentendréről Kovács Endrustól a lámpatartó oszlopokat (pontosabban Endrus elhozta) és kialakítottuk a kemence bemutatótér világítását.</li>
	<li style="text-align: justify;">Elhoztuk a Pesti Barnabás Élelmiszeripari Szakközépiskolából az iskolától és Gulyás Tóth Istvántól  kölcsön kapott pékipari eszközöket.</li>
	<li style="text-align: justify;">Elhoztuk az iskolai szakkör foglalkozásain készített, gyönyörűen kivitelezett, pékárút.</li>
	<li style="text-align: justify;">Elhoztuk a Kemencepék Kft.-től megrendelt pogácsát a vendégek kínálására.</li>
	<li style="text-align: justify;">Kürti Attila elhozta a borkóstoltatáshoz szükséges nedűt, hordót és egyéb eszközöket.</li>
	<li style="text-align: justify;">Alapos takarítást végeztünk a padlástól a pincéig. (Egy 8 m3-es(!) konténert sikerült ismét megtöltenünk, és még mindig nem vagyunk a végén.)</li>
</ul>
<p style="text-align: justify;">Az udvaron beszéltünk az épületről és a patikáról, majd a vendégek egy röpke borkóstoló után a Gulyás Tóth István által berendezett kemence bemutatótérben tájékozódhattak a kemence működéséről és a kiállított, hagyományos pékipari termék készítéséről, felhasználásáról és természetesen minden apró részletről ami a pékmesterséggel kapcsolatos. Igen nagy népszerűségnek örvendett a Pékmesterek könyve című kiadvány, melyből körülbelül 80 példányt kaptunk az iskolától. A hagyományos pékipari termékek leírását, felhasználását és elkészítését bemutató könyvecskéből egyetlen példány - még mutatóban - sem maradt.</p>
<p style="text-align: justify;">Az alábbi kis galéria képeit Pintér Leónak és egy-két vendégünknek köszönjük a szombati eseményekről:</p>
<p style="text-align: justify;">[svgallery name="2014_09_20_kon"]</p>
<p style="text-align: justify;"></p>