<p style="text-align: justify;">Augusztus 5-én pénteken 19 órakor megnyitjuk a klubot. Mindenkit szeretettel várunk erre az alkalomra, és nagyon drukkolunk, hogy az elképzeléseink valóra váljanak. Némi szorgalommal, fantáziával és egy kevés pénzzel létre lehet hozni egy klubot, de a kitűzött célt elérni - hogy valóban közösségteremtő intézmény legyen, már nem biztos, hogy ilyen egyszerű. Lebontani az emberek közötti falakat, a fenntartásokat, gyanakvást - nem könnyű. Szintén nem egyszerű különböző korú, érdeklődésű emberek között megtalálni a közös nevezőt, hogy jól érezzék magukat egymás társaságában. Valami ilyesmire teszünk kísérletet.</p>
<p style="text-align: justify;">A rövid kis megnyitót követően első programként megnézzük Az élet csodaszép című filmet, mely 1946-ban készült, és valami olyasmiről szól, ami mindnyájunkat érdekel egy kicsit: vajon milyen lenne a világ nélkülünk? Van-e értelme a küzdelmeinknek? Azokkal, akik átvészelik a kétórás filmet, és van hozzá kedvük egy kicsit  beszélgetünk a filmről és a tanulságairól...</p>
<p style="text-align: justify;">Az Arany Oroszlán Klub a szép neve ellenére is csak egy pince, erre mindenki számítson, némi kabát viselése még ha kint nagyon meleg lenne is, indokolt!</p>
<p style="text-align: justify;"></p>