<p style="text-align: justify;">A Szeretetmorzsák című kötet bemutatójára 2017.11.20-án került sor Győrben, a barátságos hangulatú Szalai Vendéglőben. A könyvet az ELTE klasszika-filológus, irodalomtörténész professzora, dr. Adamik Tamás ismertette, majd az írónő barátai - Baka Györgyi, Kozma László, B. Tóth Klára, Nyíri Erzsébet, Szekeres Mária olvastak fel egy-egy költeményt és természetesen több versét az írónő.</p>
<p style="text-align: justify;">Talán kérdezitek, hogy kerül ez a hír a klub weboldalára. Azért van itt a helye, mert nagyon szép példa egymás segítésére, arra, hogy mennyire egyszerű többé tenni egymás életét. Paraszkeva pár házzal odébb lakik a Veres Pálné utcában, rendszeresen találkozunk, beszélgetünk, és a kialakult barátság vezetett oda, hogy már többször vendégül láthattuk őt és barátait a klubban, amivel tartalmasabbá, gazdagabbá tették az életünket. A költőnő barátsága kapcsolt össze bennünket dr. Magyar István ortodox lelkésszel, aki által megismerhettük az ortodoxia néhány érdekességét, és a hihetetlenül szép, Istenszülő elhunyta Nagyboldogasszony-székesegyházat a Petőfi téren.</p>
<iframe src="https://www.youtube.com/embed/qBpvkjMC3kU" width="600" height="338" frameborder="0" allowfullscreen="allowfullscreen"></iframe>
<p style="text-align: justify;">Hogy a kapcsolat némileg szimmetrikus legyen, a győri eseményt igyekeztünk dokumentálni. Egy dolog sajnos kimaradt belőle, Budapest és Győr között B. Tóth Klári, Kozma László és a professzor úr társaságában zajló beszélgetés az irodalomról, a kötetek szerkesztéséről, és talán arról, hogy mit ért meg ebből a világ. Kétsége így sem kell esni, ajánljuk Mikus Vilinek egy következő beszélgetés témájául a Pesti Szabad Szalonba.</p>
Végül egy apró galéria:

[gallery size="medium" columns="2" ids="2385,2386,2387,2388,2389,2390,2392,2393,2394,2395,2396,2397" orderby="rand"]

&nbsp;