<img class="alignleft size-medium wp-image-3225" src="http://oroszlanklub.com/wp-content/uploads/2019/10/2019-10-18_213912-207x300.jpg" alt="" width="207" height="300" />A Budapesti Városvédő Egyesület Templomtörténeti Csoportja elkészítette az V. kerület templomairól szóló könyvének második kiadását. Az első, 2003-as megjelenés óta természetesen sok minden megváltozott, ezért a gyorsan elfogyott, keresett kiadványt újra kellett szerkeszteni. Az 1000 példány kinyomtatásának a költségét teljes egészben átvállalta a Belváros-Lipótváros Önkormányzata Wohlmuth István kulturális tanácsnok úr közreműködésével.

Összejövetelünkön Fabó Beáta, a Templomtörténeti Csoport vezetője röviden beszélni fog a csoport célkitűzéseiről, eredményeiről, kudarcairól és talán arról is, hogy a lelkes lokálpatrióták hogy csatlakozhatnak a munkájukhoz.

<strong>Lesz meglepetésvendég</strong>, és természetesen az összejövetelt követően kötetlen beszélgetésre, és némi vendéglátásra is sor fog kerülni. Meghívtuk a City TV-t, a helyi médiát és az eseményt (ahogy gyakran szoktuk) videón rögzítjük azok kedvéért, akik nem tudnak eljönni.

A kiadványt természetesen meg lehet vásárolni az 1,500 helyett 1,000 forintért.

A Pesti Szabad Szalonnal közösen szervezett esemény létrejöttét a Belváros-Lipótváros Budapest Főváros V. Kerület Önkormányzata támogatja.