Tavaly szeptemberben elkezdtük a házunk homlokzatának felújítását, így nem tudtunk részt venni a Kulturális Örökségi Napok 2022-es rendezvényén. Az idei eseményre azonban, miután nem csak a <a href="https://photos.app.goo.gl/vFeiy6k8knpi8RQw9" target="_blank" rel="noopener">földszinti homlokzat</a>, de a <a href="https://photos.app.goo.gl/u9Dz77YfTVEjh2qM8" target="_blank" rel="noopener">teljes tető is megújult</a>, lelkesen vettünk részt és a programban, hogy bemutassuk a felújítási munkálatokat, valamint az épület  ismert értékeit is.

Meglepődve tapasztaltuk, hogy a látogatók kevésbé voltak kíváncsiak a felújításra, inkább az épület kulturális értékeire iránt érdeklődtek.

A rendezvényen Kürti Attilával együtt fogadtuk a vendégeket. Mindkét napon 10 órától két óránként vezetést tartottunk, mely során az épületet és a benne található patika emlékeit mutattam be, majd Kürti Attila a látogatókat a pince műemlék kemencéjéhez vezette és zsíroskenyérrel, valamint fűszeres borral kínálta őket, amit a vendégek igen nagyra értékeltek.

Minden KÖN rendezvény alkalmával vannak olyan vendégek, akiktől tanulhatunk, és olyan idegenvezetőkkel is rendszeresen találkozunk, akik szeretnék beiktatni az épületet a programjukba. Az ilyen alkalmak során mindig összejövünk érdekes emberekkel, akikkel tanulságos beszélgetni.

Az eseményről néhány „paparazzi” kép is készült, melyet az egyik lakó készített és osztott meg velünk.

[gallery size="medium" ids="4694,4683,4684,4685,4686,4687,4688,4689,4690,4691,4692,4693" orderby="rand"]

Már régóta szeretnék egy filmet készíteni a házról, de eddig nem sikerült. Kürti Attilával kísérletet tettünk: mindketten mikrofont viseltünk és rögzítettük a vezetést. Reméljük, sikerül egy filmbe összeszerkesztenünk a felvételeket, és hamarosan megoszthatjuk az érdeklődőkkel a KÖN eseményén kívül is...