2024. június 7-én a <a href="https://www.szabadkaiszinhaz.com/hu/" target="_blank" rel="noopener">Szabadkai Népszínház</a> és a <a href="https://magyarorszagiszerbszinhaz.hu/" target="_blank" rel="noopener">Magyarországi Szerb Színház</a> közös vállalkozásában került bemutatásra a "Az atya foga" című zenés komédia a Nemzeti Színház Gobbi Hilda Színpadán. Az előadás, amit három kamerával rögzítettük teltházas siker volt, videó formájában itt is megtekinthetitek!

<img class="alignright  wp-image-4937" src="http://oroszlanklub.com/wp-content/uploads/2024/06/stefan.jpg" alt="" width="171" height="286" />A körülbelül 90 perces, kétfelvonásos darab <a href="https://en.wikipedia.org/wiki/Stevan_Sremac" target="_blank" rel="noopener">Stevan Sremac</a> regényét, a "Pop Ćira és pop Spira"-t dolgozza fel, humoros és drámai elemekkel gazdagítva.

A történet egy gazdag bánáti faluban játszódik, ahol két pap, Szpiridon és Kirill atya élnek családjaikkal. A békés falusi életet egy jóképű fiatal tanár, Péró Petrovity érkezése kavarja fel, akiért a két papné, Perszida és Szidónia rivalizálni kezdenek lányaik, Melánia és Julcsa  érdekében. A szellemes, komikus helyzetek sorozata a két pap fizikai összetűzéséig fajul, melynek során Szpiridon atya egy méretes bibliával kiveri Kirill atya egyik fogát...

A történet egyik fontos jelenete, amikor Szpiridon atya ellopja Kirill atya fogát, és azt a reverendájába rejti. A falu lakói és a két pap is különböző stratégiákat dolgoznak ki, hogy megoldják ezt a különös helyzetet. A feszültség a tetőfokára hág, amikor a püspök látogatást tesz a faluban, hogy eldöntse a vitát.

"Az atya foga" egy humoros, mégis gondolatébresztő történet, amely a falu mindennapi életén keresztül mutatja be az emberi gyarlóságokat és erényeket. A történet végül boldog befejezést nyer. A kettős lakodalom jelképezi a megbékélést és a közösség összetartozását, a szereplők ráébrednek a szeretet és az egymás iránti tisztelet fontosságára.

Az előadás megtekintését - jobb híján a felvett videónkon - nemcsak a színházrajongóknak, hanem mindenkinek ajánljuk, aki szeretne egy jót mosolyogni a szellemesen átdolgozott, aktualizált szövegen, és nem utolsósorban a nagyon egyszerű, ám annál szellemesebb színpadi látványon.

Külön köszönjük a Nemzeti Színház technikusainak, hogy az előadás hangját kábelen a rendelkezésünkre bocsájtották!

<iframe title="YouTube video player" src="https://www.youtube.com/embed/Gn0cCYbvyWI?si=Oq7-BD4A2EA1VPcD" width="560" height="315" frameborder="0" allowfullscreen="allowfullscreen"></iframe>