Időközben lezajlott a bemutató és az azt követő két előadás. Azt gondoljuk, hogy az est szakmailag nagyon sikeres volt, ezt talán a Facebook megjegyzéseken lehet látni, illetve azok élhették át a helyszínen, akik nem csak az előadást "élvezték", hanem azt is tapasztalták, hogy milyen érzelmeket váltott ki a nézőkből.

Végiggondolva a történteket, változásokat eszközöltünk a Pesti Szabad Szalon és Színházzal egyeztetve. A lényeg, hogy "visszahoztuk" az előadás körülményeit a saját atmoszféránkba, a saját közegünkbe, a saját stílusunkba, ami a következőket jelenti:

A 3,500.- forintos jegyár helyett visszatértünk a szokásos, ingyenes előadásra megjegyezve, hogy örömmel fogadunk el TÁMOGATÁST az előadás költségeire.

Visszaállítottuk azt a szokásunkat, hogy a mindenkori beszélgetések, előadások az éppen aktuális képzőművészeti kiállítással együtt kerülnek megrendezésre. A legközelebbi előadásra már Füzér Gábor festményei és fényképei társaságában kerül sor.

A méregdrága színházi büfé helyett forró teával, esetleg forralt borral kínáljuk a vendégeket, és csak az fizet érte adomány formájában, aki erre némi lelki kényszert érez :-)

Az internetes (nagyon nem bevált) jegyvásárlás helyett legfeljebb a (nem kötelező) foglalásra hívjuk fel a figyelmet mindenek előtt azért, hogy ne kerüljünk kínos helyzetbe amiatt, hogy nem lesz elég hely a mini színházunkban.

Összefoglalva, szeretettel és tisztelettel várjuk az érdeklődőket egy meglehetősen hatásos, mind a tartalmát, mind a megjelenését tekintve  "ütős", előadásra, mely ennek ellenére a kedves humort, az előadó és a közönség közös játékát sem mellőzi.

Néhány jelenet az előadásból:

<iframe width="560" height="315" src="https://www.youtube.com/embed/N_Fr8U9fUS4" frameborder="0" allow="accelerometer; autoplay; encrypted-media; gyroscope; picture-in-picture" allowfullscreen></iframe>

A részletek és az opcionális helyfoglalás lehetősége az alábbi linkekre kattintva érhető el:

<a href="http://oroszlanklub.com/Esem%C3%A9nyek/en-es-en-damu-roland-onallo-estje-2019-12-12-1900/" target="_blank" rel="noopener">Én és én – Damu Roland önálló estje – 2019.12.12., 19:00</a>
<a href="http://oroszlanklub.com/Esem%C3%A9nyek/en-es-en-damu-roland-onallo-estje-2019-12-13-1900/" target="_blank" rel="noopener">Én és én – Damu Roland önálló estje – 2019.12.13., 19:00</a>
<a href="http://oroszlanklub.com/Esem%C3%A9nyek/en-es-en-damu-roland-onallo-estje-2019-12-19-1900/" target="_blank" rel="noopener">Én és én – Damu Roland önálló estje – 2019.12.19., 19:00</a>
<a href="http://oroszlanklub.com/Esem%C3%A9nyek/en-es-en-damu-roland-onallo-estje-2019-12-20-1900/" target="_blank" rel="noopener">Én és én – Damu Roland önálló estje – 2019.12.20., 19:00</a>

<hr />

<h2>A korábbi "beharangozó":</h2>
Mikus Vilmos jóvoltából a Pesti Szabad Szalon szervezésében, november 29-én 19 órakor kerül sor Roland első önálló estjére a klubban, ahol verseket mond és dalokat ad elő, önmagát kísérve.

A napokban jó néhány próbára került sor, melyeken fényképezéssel, videó felvételekkel és persze a véleményünkkel, jelenlétünkkel igyekeztük segíteni "Rolit", hogy megmutassa a valódi énjét. Benne jó havert, piszokul izguló színészt ismertünk meg, aki meglepő alázattal viseltetik a szakmája, a színjátszás iránt. Ha a színpadon "beindul", egyszer borsódzik a hátunk vagy könny szökik a szemünkbe. Talán ezen kettősség okán "Én és én" az est címe.

Nagyon szorítunk Rolandnak, és hálásak vagyunk, hogy részesei lehettünk a "produkció" kialakulásának.

Pár fénykép Tihanyi Karcsi barátunk Canonjából:

[gallery size="medium" ids="3238,3241,3242,3243,3244,3245,3246,3248,3249,3250,3251,3252,3253,3254,3255" orderby="rand"]

&nbsp;