<p style="text-align: justify;">Az Arany Oroszlán Klub és Kulturális Egyesület nem pénzügyi vállalkozás. Természetesen fenntartási költségei (villany, víz) vannak, és persze elég sok pénzbe kerül / került a kialakítása is, amely összegből a Társasház anno vállalt 250 ezer forintot.</p>
<p style="text-align: justify;">A munkák nagy részét baráti alapon végeztük / végezzük, a résztvevők nem kérték ügyködésük ellenértékét. Néhány dologhoz természetesen szükség van / volt szakemberekre, akiknek a munkadíját természetesen kifizetjük. Ilyenek az ajtók lakatos munkái, telefon, a falak lecsiszolása, stb.</p>
<p style="text-align: justify;">Természetesen szeretnénk fejleszteni, mindig kényelmesebbé tenni a helyiséget, a környezetét.</p>
<p style="text-align: justify;">2015-ben alapítottuk meg a kulturális egyesületet, hogy pályázni tudjunk, hogy a lehetőségein bővüljenek. A fenntartás és a fejlesztések pénzügyi fedezetét tagdíjakból, pályázatokból, önkéntes adományokból szeretnénk összegyűjteni. Megköszönjük, ha valaki pénzzel is hozzájárul közös elképzeléseink megvalósításához, a <strong>117705008-21215656</strong> számú bankszámlára utalt összeggel.</p>