Komzsik Lajos barátunk személyes jelenlét helyett most is Zoomon tartotta meg előadását. Az első részében Kármán Tódor, a világhírű magyar mérnök és fizikus életét ismertette, aki már fiatalon kitűnt matematikai tehetségével, majd a Királyi József Műegyetemen és később Göttingenben tanult, ahol Ludwig Prandtl mentorálásával doktori címet szerzett. Kiemelkedő felfedezése a „Kármán-örvénysor” alapozta meg a hírnevét.

Aachenben professzorként dolgozott, majd az Egyesült Államokban a Caltech professzora lett. Ő alapította a Jet Propulsion Laboratory-t. Tudományos tanácsadóként segítette az amerikai légierőt, és munkája nagyban hozzájárult a modern repüléstechnika fejlődéséhez. Több díjat kapott, többek között kitüntették a National Medal of Science-szel. Nevéhez fűződik a Kármán-vonal elnevezés is, amely a világűr határát jelöli. Öröksége meghatározó a repülés- és űrkutatásban.

Az előadás második részében természetesen nem maradt el a matematikai háttér leírása. Komzsik Lajos bemutatta Kármán Tódor munkásságának egyik legnagyobb eredményét, az előadás címét is viselő, Kármán-örvénysort, amely matematikailag leírja, hogy az áramló folyadékba helyezett henger mögött keletkező örvények aszimmetrikusan és stabilan rendeződnek és a részleteket pontosan ki lehet számítani az akadály méretének és az áramlás sebességének a segítségével. Kármán munkája az áramlási jelenségek mélyebb megértését tette lehetővé. Az áramvonalak, a sebességprofilok és az örvényesség kapcsolatát vizsgálta, különösen a repülőgépszárnyak tekintetében. Megállapította, hogy a határréteg leválása a szárnyról csökkenti a felhajtóerőt, ami veszélyes átesést eredményezhet.

Az előadásban elhangzott, hogy a szuperszonikus repülés terén is kiemelkedőek voltak Kármán eredményei. Leírta a hangsebességet átlépő repülőgépek hangrobbanási jelenségét. Kifejlesztett egy speciális orrkúpot, amely csökkenti a légellenállást, és ma is használják szuperszonikus gépeken. Az előadás Kármán filozófiai megállapításával fejeződött be, mely szerint, amíg a tudósok a világot tanulmányozzák, addig a mérnökök új világokat teremtenek, ahogy ezt ő maga is megvalósította gazdag életművével.

Az előadás felvétele:

<iframe title="YouTube video player" src="https://www.youtube.com/embed/0gqV3eYcihI?si=XBt-nwrfWPb1AilX" width="560" height="315" frameborder="0" allowfullscreen="allowfullscreen"></iframe>
<ul>
 	<li>00:00:17 - <a href="https://www.youtube.com/watch?v=0gqV3eYcihI&amp;t=17s" target="_blank" rel="noopener">Felvezetés</a></li>
 	<li>00:02:14 - <a href="https://www.youtube.com/watch?v=0gqV3eYcihI&amp;t=134s" target="_blank" rel="noopener">Dr. Komzsik Lajos - előadás</a></li>
 	<li>01:03:20 - <a href="https://www.youtube.com/watch?v=0gqV3eYcihI&amp;t=3800s" target="_blank" rel="noopener">Lakatos Károly - felkért hozzászóló</a></li>
 	<li>01:21:25 - <a href="https://www.youtube.com/watch?v=0gqV3eYcihI&amp;t=4885s" target="_blank" rel="noopener">További hozzászólások, beszélgetés</a></li>
</ul>