<p style="text-align: justify;">A klub világítását úgy állítottuk össze, hogy egyrészt a takarékossági, másrészt a célszerűségi szempontoknak megfeleljen. Minden kapcsoló a rajta levő gombot elforgatva folyamatosan szabályozható, amivel energiát takaríthatsz meg, és beállíthatod a szükséges fényerőt. Ha a szabályozó gombot benyomod, a beállított állapotban ki- és bekapcsolódik a hozzá tartozó lámpa, illetve lámpák.</p>
<p style="text-align: justify;">Gyertyákkal, mécsesekkel is hangulatossá teheted az összejöveteleket, ilyeneket találsz a pult mögötti polcokon, vidáman használd őket. Természetesen nem tilos a pótlásuk, vagy új változat bevezetése, nyugodtan szárnyalhat a fantáziád...</p>
<p style="text-align: justify;">A pince klímája miatt 3x2 infrapanelt szereltünk fel, melyek egyenként 650 W-ot fogyasztanak óránként. Kettesével kapcsolhatók, hogy spórolni tudjunk a villanyszámlával. Ha az összes lámpát felkapcsolod teljes fényerővel, kb. 1,000 W-ot fogyasztanak óránként.</p>
<p style="text-align: justify;">Fontos, hogy egy almérőt találsz a kapcsolótábla mellett, és egy naplót. Arra kérünk, hogy írd fel a kezdeti és a befejező állapotát, ebből tudod kikalkulálni, hogy mekkora önköltsége volt az ittlétednek. Kilowattonként kb. 50 forinttal célszerű számolni. Ez azt jelenti, hogy egy másfél órás film - előtte fél órával befűtve, utána egy órás beszélgetéssel körülbelül 1,000.- forint önköltséget jelent. Azért vigyázz, sok kicsi sokra megy, könnyen elszáll a villanyszámla, ha nem figyelsz!</p>
A rendszer - reményünk szerint - alkalmas
<ul>
	<li style="text-align: justify;">Tanfolyamok tartására, mert a teljes terem jól bevilágítható.</li>
	<li style="text-align: justify;">Előadások tartására, mert a színpad és a nézőtér külön rendszerben világítható. (Természetesen saját reflektorokat is használhatsz, szívesen segítünk, hogy hová érdemes felszerelni őket...)</li>
	<li style="text-align: justify;">Hangulatos összejövetelek tartását a lecsökkentett fényerő és a gyertyafény, mécsesek teszik lehetővé.</li>
</ul>
<p style="text-align: justify;">[box]</p>
<p style="text-align: justify;">Megkérünk, hogy takarékoskodj az árammal, illetve ha megengedheted magadnak, akkor valamilyen adomány formájában járulj hozzá az üzemeltetési költségekhez, amit előre megköszönünk.</p>
<p style="text-align: justify;">[/box]</p>
<p style="text-align: justify;">Ha a klubot elhagyod, akkor MINDEN KAPCSOLÓT KAPCSOLJ LE, hogy sem a fűtés, sem a lámpák feleslegesen ne fogyasszák az áramot. Egy apró éjszakai lámpa teszi lehetővé, hogy kibotorkálj ezt követően a helyiségből.</p>