Szia Lajos,

A találkozó fő célja az, hogy a személyedben megismerjünk egy embert, aki elég értelmes volt ahhoz, hogy ne csak felismerjen valamit, hanem a széleskörű gyakorlatban is használható értékké tegye. Ehhez azt hiszem különleges egyéniségre van szükség. A folyamat, a motiváció érdekel. Sok dolgot mertél megtenni, amit a környezted nem mert. Akkor is léptél, amikor kemény retorzió járt érte. Az élet végül Téged igazolt. Mi adta az energiát? A meggyőződés az elképzeléseidben? Magadban? Melyek voltak a mérföldkövek?

Olyan világban élsz, mely az átlagos gondolkodású emberektől azt hiszem nagyon távol áll. Most olvastam Marx György megemlékezését Lánczos Kornélról, bizony nem sokat értettem belőle. Ugyanakkor a fizikai és matematikai elméleti kutatások eredményét naponta használjuk.

Végeselem ügyben elég ha firkálsz. Azt szeretném ha bepillantást nyerhetnénk abba, hogy például egy repülőgép szárnyának, vagy hajtóművének tervezésében, tesztelésében mit jelent a végeselem módszer. Ha legközelebb felülünk egy repcsire, legalább sejtsük, hogy mi is történik az alkatrészeiben, a jobbak hogy is értelmezik, fogják meg a dolgot... 

Ja, és tábla van :)
Köszi, Attila