Meghívó, gazdasági sorozatunk következő előadására, melynek helye az Arany Oroszlán Klub az V. ker. Papnövelde utca 2. Időpont: 2017. május 16-án kedd este 6 óra. Tervezett, hivatalos programunk a következő:
<ul>
 	<li>Az összejövetelnek otthont adó, Hild József által épített műemléképületet röviden bemutatja a Podmaniczky-díjas Jeney Attila.</li>
 	<li>A magyar húsipar előtt álló kihívások. Éder Tamás, a Magyar  Hússzövetség elnökének előadása.</li>
 	<li>A hagyományos magyar sonka termelői és piaci helyzetéről tart előadást Debreceni Tibor, a Magyar  Sonka Lovagrend nagymestere.</li>
</ul>
Természetesen, illetve szokás szerint ismét lesz forralt bor libazsíros kenyérrel, hogy meg ne fagyjunk. Ez ügyben van jó hírünk: Harka Kálmán norvégiai barátunktól kaptunk két zsákpokrócot, ami reményünk szerint sokat fog javítani a helyzeten.

Nem mellesleg - sonkakóstolóra is sor kerül.

Sőt lesz borkóstoló is, a Velencei Szent Benedictus Borlovagrend boraiból

A programot a témakörhöz illő dalokkal, nótákkal zárjuk.

&nbsp;

Mindenkit szeretettel vár az Arany Oroszlán Kulturális Egyesület vezetősége!

További információ: Kürti Attila alelnök  +36 /20 / 347- 38-11