Néhány évvel ezelőtt én is megvettem Lajos „Wheels in the sky” című tudományt népszerűsítő könyvét, a mérnököknek szóló szakkönyvekből csak kikölcsönöztem a Müncheni Műszaki Egyetem  könyvtárából, ezek itt standard műveknek számítanak, jó drágák és ha nincs otthon az ember a témában hát rágós falat.

Remélem nem tekinti senki tiszteletlenségnek, hogy Lajost írtam de nekem is egy volt osztálytársam Dr. Louis Komzsik akire mindannyian  nagyon büszkék vagyunk.

Végig olvasva Jeney Attila méltatását, feltűnt nekem, hogy ö is „Euler-erőről” irt mint Lajos a könyve 125. oldalán. Ez egy kicsit meglepett és amerikai szóhasználatnak tartottam, mert manapság szinte senki nem nevezi a „tehetetlenségi erőt”  Euler erőnek.

De mit is várhattunk volna el Lajostól aki szemlátomást egész életét Lánczos Kornél tanulmányozásának szentelte.  

Ez az apró példa is mutatja milyen alaposan dolgozó kutató  volt Lánczos Kornél, mert ugyanis ennek az erőnek korábban nem volt külön neve, ö adta ezt először az 1949-ben megjelent „The Variational Principles of Mechanics” című művében, és ezt a hiányt ott meg is nevezte.