2024. június 7-én a Szabadkai Népszínház és a Magyarországi Szerb Színház közös vállalkozásában került bemutatásra a "Az atya foga" című zenés komédia a Nemzeti Színház Gobbi Hilda Színpadán. Az előadás teltházas siker volt, amit három kamerával rögzítettük, így videó formájában itt is megtekinthettek!

A körülbelül 90 perces előadás Stevan Sremac regényét, a "Pop Ćira és pop Spira"-t dolgozza fel, humoros és drámai elemekkel gazdagítva. A történet egy gazdag bánáti faluban játszódik, ahol két pap, Szpiridon és Kirill atya élnek családjaikkal.

A békés falusi életet egy jóképű fiatal tanár, Péró Petrovity érkezése kavarja fel, akiért a két papné, Perszida és Szidónia rivalizálni kezdenek lányaik Melánia és Julcsa,  érdekében. A szellemes, komikus helyzetek sorozata a két pap fizikai összetűzéséig fajul, melynek során Szpiridon atya egy vastag bibliával kiveri Kirill atya egyik fogát...

A történet egyik kulcsfontosságú jelenete, amikor Szpiridon atya ellopja Kirill atya fogát, és azt a reverendájába rejti. A falu lakói és a két pap is különböző stratégiákat dolgoznak ki, hogy megoldják ezt a különös helyzetet. A feszültség a tetőfokára hág, amikor a püspök látogatást tesz a faluban, hogy eldöntse a vitát.

"Az Atya Foga" egy humoros, mégis gondolatébresztő történet, amely a falu mindennapi életén keresztül mutatja be az emberi gyarlóságokat és erényeket. A végén a történet boldog befejezést nyer. A lakodalom jelképezi a megbékélést és a közösség összetartozását, miközben a szereplők ráébrednek a szeretet és az egymás iránti tisztelet fontosságára.

Az előadás megtekintését - jobb híján a felvett videónkon - nemcsak a színházrajongóknak, hanem mindenkinek ajánljuk, aki szeretne egy jót mosolyogni a szellemesen átdolgozott, aktualizált szövegen, és nem utolsósorban a nagyon egyszerű, ám annál szellemesebb színpadi látványon.

Külön köszönjük a Nemzeti Színház technikusainak, hogy az előadás hangját kábelen a rendelkezésünkre bocsájtották!

<iframe title="YouTube video player" src="https://www.youtube.com/embed/Gn0cCYbvyWI?si=Oq7-BD4A2EA1VPcD" width="560" height="315" frameborder="0" allowfullscreen="allowfullscreen"></iframe>