<p style="text-align: justify;">Augusztus 25-én 18:30-kor várunk Benneteket a klubban, de nem Bresson, A pénz című filmjével, hanem <a href="http://hu.wikipedia.org/wiki/John_Cassavetes" target="_blank">John Cassavertes</a>, <a href="http://www.port.hu/pls/fi/films.film_page?i_film_id=543&amp;i_where=2&amp;i_city_id=3372&amp;i_county_id=-1" target="_blank">Egy hatás alatt álló nő</a> című alkotásával. Bevezeti, és a filmet követő beszélgetést Eskulits Fruzsina moderálja. Fruzsi a Pécsi Tudományegyetem szabad bölcsész szakán végzett filmtörténet, filmelmélet szakon, ezen kívül filozófiát tanult. Olvassátok ajánlóját, gyűjtögessétek gondolataitokat csütörtök estére egy jó kis eszmecserére.</p>
<p style="text-align: justify;">Az Egy hatás alatt álló nő című film központi figurája egy nő, egy anya, egy feleség, aki szerepeiben próbál menedéket találni az elől a szorongató kérdés elől, hogy mi van akkor, ha képtelenek vagyunk elfeledkezni arról, hogy összes szerepünk alatt létezik valaki, aki legtöbbször önmagunk számára is megfoghatatlan, egy lény, aki egyedül van és bármennyire is hadakozik ellene, szorong ettől az egyedülléttől. Mabel számára azért válik ez tragikusan fontos kérdéssé, mert érzékenysége folytonosan áttöri azokat a kapaszkodókat és egyben korlátokat, melyek mások számára megbízható támpontokat jelentenek. Ám ugyanez az érzékenység az, amellyel képes utat találni a többi emberhez, képes valódi kapcsolatot létesíteni, ahol a másikban meg tudja szólítani azt a valakit, aki szintén szerepei mögé húzodik. Ez azonban nem mentheti meg attól a szakadéktól, mely saját magát jelenti önmaga számára, s melyből kiút lehet talán a család szeretete és gondoskodása. Talán..</p>
<p style="text-align: justify;">[box] "Sajnos itthon, a DVD kiadás nem támogatja a művészfilmeket. Sem A pénz, sem a Férjek című filmet nem adták ki. Furcsa, mert ezek "alapművek", illene ismerni... Nem adtuk fel, keressük ezeket a filmeket is, ha tudtok segíteni, azt megköszönjük...</p>
[/box]