Miután a belvárosban vagyunk, ez nem egy túl könnyű dolog, de nem lehetetlen. A parkolási díj elég borsos, 400.- Ft/óra, és reggel 8-tól este 6-ig kell fizetni. Szombaton és vasárnap ingyenes.

A legbiztatóbb valószínűséggel az Erzsébet híd alatt találsz fizetős helyet.

Ha huzamosabb időt szeretnél itt tölteni anélkül, hogy fizetnél, akkor azt javasoljuk, hogy menj át Budára, és a Tabánban, a Szarvas-házzal szemben található parkolót használd, az még ingyenes, és 10 perc alatt kényelmesen elérhető.