<p style="text-align: justify;">Hála néhány szorgalmas és önzetlen barátunknak ténykedésének, hamarosan megnyílhat a klub. Az utóbbi idők legfontosabb tevékenységei a következők voltak:</p>
<p style="text-align: justify;">A bejárati ajtó kijavítását, a raktár új ajtajának elkészítését és felszerelését Patakvölgyi József úr végezte el a szokásos figyelmességével. (Ő készíttette, illetve szerelte fel a műemlék táblát is a ház homlokzatára.)</p>
<p style="text-align: justify;"><a href="http://oroszlanklub.com/?attachment_id=263" rel="attachment wp-att-263"><img class="alignright size-medium wp-image-263" style="margin: 5px;" title="Klein Robi, a porharcos" src="http://oroszlanklub.com/wp-content/uploads/2011-07-25_122453-226x300.jpg" alt="" width="181" height="240" /></a>A boltozat lecsiszolása kegyetlen, napokig tartó munka volt. A tömény porfelhőben Klein Robi barátunk robotolt és küzdött a szilikózissal. A csiszolás előtt további vakolatrétegektől igyekeztünk megszabadítani - amennyire lehetett - a boltozatot. Patakvölgyi úr azt javasolta, hogy egy fixáló lakkszerű réteggel fessük is le, ami a maradék port egyrészt megköti, másrészt kiemeli a téglák színét. Erre anyagi megfontolások miatt egyelőre nem került sor. Ha a klub életképes lesz, akkor elővesszük ezt a dolgot ismét.</p>
<p style="text-align: justify;">Alap koncepciónak tekintettük, hogy olyan anyagokat használunk fel, amelyek a pincében találhatók. A korábban az árkád lezárására szolgáló OSB lapokból (melyeket meglepően jó állapotban találtunk) készítettük el a pultot, ahol szándékunk szerint teát, kávét lehet majd főzni. Szintén ezekből a lapokból készítettük a szimbolikus színpadot. Ez utóbbi nem rögzített, hogy ha esetleg beázik a pince, ki lehessen vinni. Végül OSB lapokból készültek a raktár polcai is és természetesen mindegyiket lefestettük kültéri Xyladecor festékkel.</p>
<p style="text-align: justify;">Ezt követően kerülhetett sor a villanyszerelésre, amit Győrfy Pisti barátunk vállalt el. Gyorsan kiderítette, hogy a pince főkapcsolója szabálytalanul volt bekötve, és a kapcsolók nem a fázist szakították meg. Ezt egy 5 perces teljes áramszünet során kijavította, ami ne okozott különösebb zűrt a házban, tekintettel, arra, hogy vasárnap délután történt.</p>
<p style="text-align: justify;"><a href="http://oroszlanklub.com/?attachment_id=264" rel="attachment wp-att-264"><img class="alignright size-medium wp-image-264" style="margin: 5px;" title="Pisti a derótok között" src="http://oroszlanklub.com/wp-content/uploads/2011-07-25_122959-300x288.jpg" alt="" width="240" height="230" /></a>A világítást úgy terveztük meg, hogy mindenek előtt energiatakarékos legyen. Olyan kapcsolókat szereztünk be, melyekkel szabályozható a fényerősség, és természetesen a részleges világítás is megoldható. Ezek szolgálnak arra is, hogy valódi színpadi hatást érjünk el. Lesötétíthető lesz a nézőtér, és a külön világítást kapott a színpad is...</p>
<p style="text-align: justify;">Nagy Gabitól kaptunk egy asztalt, ahhoz hasonló további kettőt készítettünk egy szintén a pincében elszórt fehér pozdorja lapból. (Ha valakinek mégis hiányzik, kérjük jelezze!)</p>
<p style="text-align: justify;">A székek beszerzése némi gondot okoz, mert nem szeretnénk műanyag kerti székeket bevinni, és pénzünk sincs újak vásárlására. Ha valakinek van felesleges széke és felajánlja, azt örömmel vesszük...</p>
<p style="text-align: justify;">[box]</p>
<p style="text-align: justify;">Összefoglalva, lassan elkészülünk azzal, amit vállaltunk, előáll hamarosan egy közösségi tér, melyet a Társasházban bárki használhat, és sajátjának tekintve tovább is fejleszthet. Elképzelésünk szerint akkor lesz értékes, ha mindnyájan "beletesszük" a kreativitásunkat, mert ez a MI HÁZUNK, tegyük olyanná, melyben jól érezzük magunkat, olyanná, ahol megismerhetjük egymást, olyanná, ahol gazdagíthatjuk egymás életét.</p>
<p style="text-align: justify;">[/box]</p>