<p style="text-align: justify;">Sorra dőlnek meg a sok évtizedes meleg-rekordok, egyre elviselhetetlenebb a hőség a városban. Talán emiatt is vonzó lehet, hogy pénteken,  13-án 18:30-kor várunk Benneteket a 18 fok körüli hőmérsékletű klubban, hogy közösen megnézzük a Hét élet című fordulatos, érzelmes, különös történetet bemutató filmet, melyet Juhász Zsolti ajánlott, és fog bevezetni.</p>
<p style="text-align: justify;">Van, akit tönkretesz a lelkiismeret-furdalás, van, akinek új erőt ad. Ben (Will Smith) egy sötét titkot rejteget, amelytől nem tud szabadulni: régi bűne emléke kínozza. Elhatározza, hogy ha a saját élete már megváltoztathatatlanul tönkre ment is, legalább másokén segít. Kiszemel hét ismeretlent, akik sem egymás, sem az ő létezéséről nem tudnak – viszont mind rászorulnak a segítségre. Ben nyomoz utánuk, pontosan feltérképezi az életüket, majd közbeavatkozik. Igyekszik a homályban maradni, ám mindent elkövet, hogy jóra fordítsa az addigi rosszat. De nincs tökéletes terv – mindig, minden számításba hiba csúszhat. A hiba ezúttal egy gyönyörű, szívbeteg nő (Rosario Dawson) képében jelentkezik. Miután vele találkozik már egészen új elképzelések vezetik a férfit…</p>
<p style="text-align: justify;">A Hét élet egy izgalmakkal teli, rendhagyó love story, amely provokatív kérdéseket tesz fel életről és halálról, szerelemről és barátságról, miközben azt kutatja, milyen rejtélyes szálak kötik össze a különböző emberi sorsokat.</p>
<p style="text-align: justify;">Forrás: <a href="http://www.port.hu/het_elet_seven_pounds/pls/fi/films.film_page?i_film_id=99361" target="_blank">port.hu</a> és <a href="http://mozinezo.hu/abc-filmek/h/hetelet/het_elet.htm" target="_blank">mozinezo.hu</a></p>
<p style="text-align: justify;">[box type="warning"]Tudom, hogy elég furán hangzik, de hozzatok magatokkal pulóvert, mert a film végére megbízhatóan fázni fogtok...[/box]</p>