<p style="text-align: justify;">Az Arany Oroszlán Klub és Kulturális Egyesület nem pénzügyi vállalkozás. A fenntartási költségeket igyekszünk pályázati pénzekből (BBBA, NKA, stb.) fedezni, illetve a tagdíjak szolgálnak erre.</p>
<p style="text-align: justify;">A munkák nagy részét baráti alapon végeztük / végezzük, a résztvevők nem kérték ügyködésük ellenértékét. Néhány dologhoz természetesen szükség van / volt szakemberekre, akiknek a munkadíját természetesen kifizetjük. Ilyenek az ajtók lakatos munkái, telefon beszerelése, a falak lecsiszolása, stb.</p>
<p style="text-align: justify;">2015-ben alapítottuk egy a hely szelleméhez igazodó kulturális egyesületet, hogy pályázni tudjunk, a lehetőségeink bővüljenek. Szeretnénk fejleszteni, barátságosabbá tenni a helyiséget, a pince műemlék kemence körüli környezetét. A legnagyobb problémánk a fűtés. Télen borzasztó hideg van, nyáron a pártartalom okoz gyakran problémát. Az igazi megoldást egy 2-5 milliós fejlesztés jelentené, ám ahhoz a Társasházzal szorosan együtt kellene működnünk, hiszen az épület felmérése, építési és további örökségvédelmi engedélyek nélkül nem tudunk lépni.</p>
<p style="text-align: justify;">Megköszönjük, ha valaki pénzzel is hozzájárul közös elképzeléseink megvalósításához, a</p>
<p style="text-align: center;"><strong>117705008-21215656</strong></p>
<p style="text-align: justify;">számú bankszámlára utalt összeggel.</p>