<a href="http://varosvedo.hu/AOKE/Cycles_of_time.pdf" target="_blank" rel="noopener"><img class="alignright wp-image-4018 size-medium" src="https://oroszlanklub.com/wp-content/uploads/2020/12/coftime-194x300.jpg" alt="" width="194" height="300" /></a>Hogy ne kelljen keresgélnetek, mi a változás a cikkben, ide teszem az elejére. Lajos elküldte az alábbi előadás alapját képező könyv teljes szövegét pdf-ben, melyet <a href="http://varosvedo.hu/AOKE/Cycles_of_time.pdf" target="_blank" rel="noopener">ide</a> (vagy a képre) kattintva letölthettek és elolvashattok. Sajnos ennek a könyvnek a magyarítására már nem került sor. Nem volt már rá idő...

<a href="https://oroszlanklub.com/tudomanytortenet/egy-kis-tudomanytortenet-karpotlasul/" target="_blank" rel="noopener">Mint szó volt róla</a> dr. Komzsik idén nem tudott Európába utazni, szerencsére az élet nem áll meg, de egy kicsit átalakult. Lajost idén is felkérték, hogy tartson - online - előadást az USA Nyugati Parti Magyar Tudósklubban, szintén a Magyar Tudomány Ünnepe alkalmából. Ennek a felvételét bocsájtjuk most közre - némileg pótlandó az elmaradt budapesti előadást.

<a href="https://oroszlanklub.com/wp-content/uploads/2020/12/komzsikl.jpg"><img class="alignleft wp-image-3994" src="https://oroszlanklub.com/wp-content/uploads/2020/12/komzsikl-229x300.jpg" alt="" width="209" height="274" /></a>Ahogy megszoktuk - a nagyon bonyolult dolgokat is közérthetően elmagyarázva a körülbelül egy órás "meeting" alatt az előadó képbe helyez bennünket a múlt, jelen és a jövő tekintetében. Érdekes és precíz a naptárak fejlődésének bemutatása, hogy a mayáktól kezdve mit kellett küzdeni eleinknek azzal, hogy csak bonyolult korrekciókkal jön ki a 365 nap körüli év.

Hasonlóan érdekes az idő mérésnek a fejlődése a napóráktól a cézium-133 izotópig, mely másodpercenként 9 192 631 770-et rezeg. (Ezt sem lehetett egyszerű trükk megállapítani, de <a href="https://hu.wikipedia.org/wiki/Atom%C3%B3ra" target="_blank" rel="noopener">itt olvashattok</a> róla.)

Na, és jön a fénysebesség, és annak mérése. Ne tessenek elfelejteni, a pontos értéke 299 792 458 m/s. Aki arra is kíváncsi miért ennyi, az előadásban 17:25-nél megtudhatja.

A fénysebesség diszkutálása maga után vonja a relativitáselmélet kérdését annak fejlődésével és dilemmáival együtt. Igen, erről is szó van az előadásban, sőt egész érthető is!

Aztán jön az idő tágulása, a mozgó rendszerbeli személy órájának lassulása, amiről azért már mindannyian hallottunk (a visszatérő űrhajós öreg tatust talál az ikertesója helyett...). Ám ennél praktikusabb, hogy a 20 ezer km magasan száguldó GPS műholdak irtózatosan pontos atomóráját folyamatosan korrigálni kell!

Vajon lehet-e az időben utazni és megölni a nagypapát? Ez már az időfilozófia területe, az eternalizmus szerint igen, a prezentizmus szerint nem...

Végül eljutunk az előadás nagyon érdekes részéhez, a jövőformáláshoz. A jelen ismeretére alapozott, kellően részletes matematikai modell segít-e megbecsülni, sőt befolyásolni a jövőt? Az előadó nem szakemberek számára is érthető módon bemutatja egy matematikai modell felépítésének gondolatmenetét, ellenőrzését, alkalmazását - mégpedig a vírusok jövőbeni terjedésének tekintetében (nem írom ide, hogy egy differenciálegyenletrendszer segítségével).

A szimuláció eredménye sajnos magáért beszél - sem a valóságban, sem a prognózis szerint nem állunk jól...

<iframe src="https://www.youtube.com/embed/MVfMfhBqfyI" width="560" height="315" frameborder="0" allowfullscreen="allowfullscreen"></iframe>

Az előadásban szerencsére most sem kellett mellőznünk a megválaszol(hat)atlan kérdéseket, melyek a jobbakat további gondolkozásra serkenthetik...

Hogy rosszat is mondjunk - azt gondolná az ember, hogy Amerikában hasít a net, nem akadozik véletlenül sem a hang, a Zoomot nem kell újraindítani ami elvonja a figyelmet... Kicsit meglepett, arrafelé sem sokkal különb a helyzet mint nálunk. Ne legyünk kisstílűek, sose legyen ennél nagyobb bajunk!