<p style="text-align: justify;">Október 8-án (szerdán) 18 órakor az Arany Oroszlán Klubban előadást tart <a href="http://csillagaszattortenet.csillagaszat.hu/magyar_amatormozgalom/bartha_20070215.html" target="_blank" rel="noopener">Bartha Lajos csillagászattörténész</a>. A Tanár Úr - aki - <a href="http://members.iif.hu/visontay/ponticulus/rovatok/limes/bartha-biblio.html" target="_blank" rel="noopener">temérdek írásban, cikkben</a> népszerűsítette a csillagászatot, a csillagászat történetét most a híres Calderoni cégről fog beszélni, mely egy időben a közeli Calderoni házban a Váci u. és a Nyáry Pál utca sarkán álló Hild-épületben működött:</p>
<p style="text-align: justify;">Pest-Buda, majd a gyorsan felnövekvő Budapest arculatának egyik jellegzetes és nevezetes színfoltja CALDERONI és TÁRSA Tanszer és műszer kereskedése. Az olasz származású Stefano Caldroni 1819-ben telepedett le Pesten – nevét hamarosan <a href="http://oroszlanklub.com/wp-content/uploads/2014/10/10.-Hopp-Ferenc.jpg"><img class="alignright wp-image-1650 size-medium" src="http://oroszlanklub.com/wp-content/uploads/2014/10/10.-Hopp-Ferenc-176x300.jpg" alt="Hopp Ferenc" width="176" height="300" /></a>Calderoni Istvánként írta -. jó üzleti érzékkel és alighanem némi műszaki-tudományos vonatkozású érdeklődéssel hamarosan felismerte lendületesen fejlődő város vagyonos osztályának és polgárságának igényét, és látszerész üzletet nyitott az a mai Vörösmarty-térnél.  Üzletének helyszíne ettől kezdve Pest város szívében, a Váci utca két vége közt működött, ami nem csak forgalmat, hanem bizonyos előkelőséget is adott. Kínálatát hamarosan bővítette: nagyítókat, hőmérőket, látcsöveket is árusított, ezzel hamarosan népszerűvé vált. Pártfogoltja, és üzlettársa, a morva származású Hopp Ferenc – aki 1866-tól végleg átvette a vállalkozást, de megtartotta a patinássá váló „Calderoni” cég-nevet -, és jól kiaknázva az 1870-es évek iskola reformját, gazdag tanszer raktárral bővítette a vállalatot. A Calderoni-Hopp Ferenc műszer és tanszer üzlet hírnevét öregbítette, hogy csak a leginkább megbízható külföldi cégektől szerezte be áruit, de saját műhellyel is rendelkezett, és egyre több magyar iparost vont be a taneszközök előállításába. A Calderoni üzletben a földgömböktől, térképektől, a fizikai és kémiai kísérleti eszközök, lepke- és ásvány-gyűjteményeken át a fényképezőgépig és csillagászati távcsőig minden eszköz a legjobb minőségben volt beszerezhető.  Jó kapcsolatot tartott fenn tekintélyes magyar tudósokkal, mérnökökkel, és ez nem csak reklámot jelentett, hanem újabb és újabb kelendő áruk beszerzésére is ötleteket adott. Bár a cég üzlet politikája az első világháború után némileg megváltozott, de világgazdasági válságot is kiheverve, 1944-ig virágzott.</p>
<p style="text-align: justify;">Bartha Lajos</p>
<p style="text-align: justify;">Minden érdeklődőt nagy-nagy szeretettel várunk!</p>

<blockquote>
<p style="text-align: justify;">Közben Lajos Bácsi megtartotta az előadást, melyről videó felvételt is készítettünk. A Tanár Úr alapossága, felkészültsége többet érdemelt volna, valahogy nem voltunk a helyzet magaslatán sem a hang, sem a kép tekintetében, de akik megnézik, meghallgatják nem fognak csalódni. Mindig különös élmény olyasvalakit hallgatni, aki nem csak a régmúlt dolgok részese volt, hanem további kutatásaival sok-sok évvel ezelőtti élményeit ki is egészíti, értelmezi. Az egyéni emlékezet és a professzionális történészi munka találkozásának voltunk tanúi.</p>
</blockquote>
<p style="text-align: justify;">Az előadás videója:</p>
<iframe src="//www.youtube.com/embed/bVKqj2EJ07I?rel=0&amp;showinfo=0" width="640" height="360" frameborder="0" allowfullscreen="allowfullscreen"></iframe>

Néhány kép:

[gallery ids="1657,1658,1659,1660,1661,1662,1663,1664" orderby="rand"]